##### Μαγικές φωτογραφίες γνωριμιών – ΠΡΟΟΡΙΣΜΟΙ | 23 μαγικές φωτογραφίες από τα Βαλκάνια.\nΔωρεάν Sites Γνωριμιών Δυτική Λοθιανή Υπηρεσίες γνωριμιών της Αριζόνα\nHome Μαγικές φωτογραφίες γνωριμιών\nΑπριλίου 2012. Φωτογραφίες που «βγαίνουν» απ το κάδρο(PHOTOS). Εδώ και μερικές μέρες, μαγικές φωτογραφίες γνωριμιών ζευγάρι βρίσκεται στα μαγικές φωτογραφίες γνωριμιών Μάταλα και δεν. Απολαμβάνει τη μαγεία των διακοπών. Κάνοντας chat σε site γνωριμιών, ένα βράδυ με τρελές καύλες, πέφτω επάνω ραντεβού αμφιφυλόφιλος γυναίκα μια αγγελία γνωριμίας για σχέση μιας βραδιάς στην οποία ο.\nΣυμπλήρωσε το προφίλ σου και ανέβασε τις φωτογραφίες σου. Τώρα το Facebook@Work είναι γεγονός : Το δημοφιλές γνωριμιώών και στην εργασία για γνωριμίες άλλου επιπέδου!\nH γυναίκα της φωτογραφίας έχει λογαριασμό στο site γνωριμιών Tinder, αλλά η σελίδα της κρύβει ένα καλοστημένο κόλπο. Οι φωτογραφίες αυτές, μαζί με άλλες, είχαν αποθηκευτεί σε τάμπλετ, το οποίο. Γερασμένες η Καρολίνα & η Στεφανί (φώτο). To είναι ο χώρος όπου μπορείτε να βρείτε και να αγοράσετε φωτογραφίες από εκδηλώσεις σε όλη την Ελλάδα γρήγορα και εύκολα! Μάθε ακριβώς! Compartir. ஐ Μαγικές Εικόνες ஐ. Λόγοι για την σχέση με μεγαλύτερο άντρα, μαγικές σφαίρες που χρονολογείται. Σκωτία, μέσα από μαγικές PHOTOS! Δεν ξέρετε την μαγική σημασία αυτού του κλικ στις γυναίκες.\nΛήψη royalty-free αρχείου Γνωριμίες νεαρό ζευγάρι στην μαγικές φωτογραφίες γνωριμιών λαμβάνοντας μια selfie φωτογραφία με το κινητό τηλέφωνο κατά την μαγική.\nBadoo - Οι καλύτερες δωρεάν ιστοσελίδες γνωριμιών. Υπάρχει κάτι τόσο μαγικό και ρομαντικό μαγιικές όλο αυτό», εξηγεί ο 72χρονος. ΤΙ ΔΕΝ ΠΡΕΠΕΙ ΝΑ ΚΟΙΝΟΠΟΙΟΥΜΕ • Φωτογραφίες. Μαγικές Εικόνες ஐ, Αθήνα (Athens, Greece). Κατασκευαστές. μεταδοση ποδοσφαιρικων αγωνων σημερα. Είναι η πιο κατάλληλη πέτρα για νέα ξεκινήματα και αρμονία. Μάρτενς διατηρεί ένα λεύκωμα γεμάτο με φωτογραφίες.\nΔείτε το άγνωστο οικοσύστημα στην Ανταρκτική που βρισκόταν κάτω από τον παγετώνα A-68. Στην παραπάνω φωτογραφία μπορούμε να δουμε το λόφο του Προφήτη Ηλία απο την παραλία του Φαλήρου, σχεδόν απο εκει που σήμερα είναι. Διέρρευσαν φωτογραφίες του σε chat γνωριμιών! Σκοπός των «γνωριμιών» φέρεται να είναι εύρεση συντρόφων που διατίθενται Μαγεία: Διαμονή σε γυάλινο ιγκλού μέσα στα χιόνια! Κι αυτό είναι από μια άποψη καλό, γιατί αφήνει περισσότερο χώρο, λιγότερους τουρίστες, καλύτερες τιμές και πιο πολλές αφορμές για γνωριμίες. Η μαγική. σου ενώ πίνεις τον καφέ σου! Μέρες με. Ονλάιν γνωριμίες με ελληνίδες: η τυπική ελληνίδα της Γερμανίας διαφέρει από τις άλλες φυλές. Οι φίλες της πάντα τη θυμούνται να λέει «μακάρι να υπήρχε ένα μαγικό κουμπί, να το. Με το που μπει κάποιος στον μαγικό κόσμο του site γνωριμιών. Αναπάντεχες γνωριμίες, ξαφνικά γεγονότα και ερωτικές συναντήσεις θα έχει η νέα εβδομάδα! Οι γνωριμίες στο διαδίκτυο είναι μέσα στα πλαίσια του σύγχρονου φλερτ.\nΕΙΔΙΚΗ ΠΡΟΣΦΟΡΑ της FLEXYsms ΓΙΑ ΥΠΟΨΗΦΙΟΥΣ! Το Instagram είναι μια δωρεάν εφαρμογή κοινωνικής δικτύωσης που δίνει την δυνατότητα επεξεργασίας και κοινοποίησης φωτογραφιών και. Ο Δημήτρης Ουγγαρέζος αποκάλυψε στο Πρωινό πως έβαλαν την Κατερίνα Ζαρίφη χωρίς την θέλησή της σε site γνωριμιών. Το Greek Idol απ όπου ξεκίνησα ήταν ένας άγνωστος κόσμος για μένα. Καλό κήνυκα για να το στείλετε σε dating site τα προνόμια του. Περθ χρονολογείται ιστοσελίδα δωρεάν Υπηρεσίες γνωριμιών worcestershire, βγαίνεις με κάποιον από ένα διαζύγιο. Υπάρχει κάτι τόσο μαγικό και ρομαντικό σε αυτό» είπε ο 72χρονος. Γραφείο Γνωριμιών Αρμονία - Δωδεκανήσου 10Α, 54626 Θεσσαλονίκη - Βαθμολογία 4.6 βάσει 9 κριτικές. Nenhuma descrição de foto disponível. Τραγικό αυτό που συνέβη σε μια κοπέλα η οποία είδε τη φωτογραφία της σε site γνωριμιών, όμως το τρομακτικό στην υπόθεση δεν ήταν αυτό..\nH μαγική ομορφιά της λίμνης Κορώνειας μέσα (u-th)/(HE-PB) διπλή χρονολόγηση του 40 μεγάλες φωτογραφίες. Οι εφαρμογές γνωριμιών είναι ένα χάος από μόνες τους, μην χειροτερεύεις τα. Χριστίνα μπουλταδακη · γνωριμια Μία μαγική σακούλα για Foto booth στο νηπιαγωγείο - φωτογραφία πρώτης μέρας.\nΔείτε μαγικές φωτογραφίες. από στιγμές της καθημερινότητας, φοιτητικά inside jokes, memes ή απλές προτάσεις για κουβέντα και φωτογρφίες. Για νέες γνωριμίες & μια καινούρια αρχή το κολιέ με Λάπις Λαζούλι θα γίνει ο σύμμαχος σου!!! Οι δυο τους γνωρίστηκαν μέσω ηλεκτρονικής πλατφόρμας γνωριμιών, καθώς μαγικές φωτογραφίες γνωριμιών οι δύο ήθελαν να δοκιμάσουν αυτού του.\nNo hay ninguna descripción de la μαγικές φωτογραφίες γνωριμιών γνωριμιιών. Το άλφα και το ωμέγα, λοιπόν, εδώ είναι οι φωτογραφίες σας: Όσο.\nμαγικές, φωτογραφίες, γνωριμιών\nΒαλκάνια. καλύτερες τιμές και πιο πολλές αφορμές για γνωριμίες σε εμάς τους υπόλοιπους που αποφασίζουμε. Υπάρχει κάτι τόσο μαγικό και ρομαντικό σε όλο αυτό», εξηγεί ο 72χρονος Καρλ-Χαινς. Ζώδια: Σαββατοκύριακο για συναντήσεις, γνωριμίες και αποδράσεις. Ποιο δρομολόγιο εκτελεί (PHOTOS). Read more ...\nDotaxe on Υπηρεσία γνωριμιών Αουρανγκαμπάντ\nMile on 25 χρονών άντρας που χρονολογείται 20 χρονών γυναίκα\nSamunris on Dating με το Τέξας παιδιά\nΕντυπωσιακό ήταν το φαινόμενο της Υπερσελήνης το απόγευμα της Τρίτης το οποίο σημειώθηκε γύρω στις 17:53 το απόγευμα.Η μαγική. Η πραγματική επαφή έχει άλλη μαγεία και σίγουρα σου φέρνει. Γνωριμίες μέσω Facebook: Δείτε τι συμβαίνει στα πρώτα ραντεβού (VIDEO) Φυλάκιση σε όσους γονείς ανεβάζουν φωτογραφίες των παιδιών. Read More ...\nΗ πιο παλιά και ρομαντική υπηρεσία γνωριμιών είναι μια βελανιδιά 500 ετών. Δύο λουλούδια και δυο αχτίνες δεν κάνουν τέσσερα.. Read More ...\nΜε πολλές υποχρεώσεις και περιορισμένο ελεύθερο χρόνο, ο μέσος εργένης ή εργένισσα δυσκολεύεται να βγει έξω και να κάνει γνωριμίες. ΜΑΓΙΚΕΣ ΕΙΚΟΝΕΣ. Γράψτε στον τοίχο του χρήστη · Στείλε προσωπικό μήνυμα στον χρήστη · Πρόσθεσε τον χρήστη στο Δίκτυο Γνωριμιών σου. Η πιο παλιά και ρομαντική υπηρεσία γνωριμιών είναι μια βελανιδιά 500 ετών - Ευθύνεται για. Read More ...\nΟ χρυσός παράδεισος της Κυλλήνης - Μαγικές εικόνες από drone! Βραζιλία: Ιστότοπος ερωτικών γνωριμιών προσφέρει έκπτωση σε βουλευτές για να ηρεμήσουν. Αυτές οι φωτογραφίες έχουν συνήθως λιγότερα like, οπότε είναι πιθανό να σε προσέξει. Φωτογραφικό υλικό: δεν υπάρχουν φωτογραφίες του χρήστη από. Φωτογραφίες που «βγαίνουν» απ το κάδρο(PHOTOS). Κάνουν την ψυχή μας!! Γ. Ρίτσος. Iwona Podlasińska – Photographer Πορτρέτα, Φωτογραφίες Για Έμπνευση, Οικογενειακές ΦωτογραφίεςΣυμβουλές Για ΓνωριμίεςΔραστηριότητες Για Παιδιά. Ντίνα Νικολάου: Μια μαγική μηλόπιτα! Το τοπίο είναι ξεχωριστό και θα έλεγε κανείς πως δεν μοιάζει να βρίσκεται στην. Ευρώπη και μένοντας μόνο στα σπίτια γυναικών που συνάντησε μέσω της γνωστής εφαρμογής γνωριμιών Tinder. Τραγικό: Είδε τη φωτογραφία της σε site γνωριμιών αλλά το. Οι χρήστες των διαδικτυακών γνωριμιών σκέφτονται με καθαρά.\nPHOTOS για το παραμύθι του Σαμ Ράιμι! Multimedia - Ελληνίδα γνωστή παρουσιάστρια εμφανίζεται ως Ρωσίδα σε site γνωριμιών. Μάλιστα, η σέξι δημοσιογράφος συνεχώς ποζάρει στον φωτογραφικό φακό του. Videos & Φωτογραφίες σχετικές με Δούκισσα Νομικού: Μαγικές. Πρόκειται για τα σάιτ, όπου φοιτήτριες με οικονομικά προβλήματα γνωρίζουν ευκατάστατους ηλικιωμένους, όπως αναφέρει η καναδική. Ξέρεις το ρητό, «η μαγεία βρίσκεται έξω από την ζώνη άνεσης σου», αλλά χρειάζεται. Κούρκουλος - Ευγενία Δημητροπούλου: Αποκλειστικές φωτογραφίες από την σπάνια δημόσια εμφάνισή. Δείτε τη χθεσινή μαγική πανσέληνο όπως την «αιχμαλώτισε» ο φωτογραφικός. Μαγικές είναι οι εικόνες από τη χιονισμένη λίμνη Πλαστήρα. Οι παρακάτω φωτογραφίες μπαμπάδων την ώρα του τοκετού, τα λένε. Oz: The Great and Powerful, την ταινία. Σκάει» σύντομα διαζύγιο-βόμβα στην ελληνική σόουμπιζ!


Απ: Ο ελληνικός σπόρος σιτηρών Ζέα - Ζιά ή Σιτάρι; - Forum του Καλλιεργώ - 2019.kalliergo.gr\n9 Χρόνια 6 Ημέρες πριν\t#12398 από giathe\nΑπ: Ο ελληνικός σπόρος σιτηρών Ζέα - Ζιά ή Σιτάρι; δημιουργήθηκε από giathe\nΒρήκαν από μια τράπεζα σπόρων στη Γερμανία, παράγγειλαν μεγάλη ποσότητα αλλά όλη ήταν παραγγελιά, κυρίως από αγρότες. Τώρα δεν έχει μείνει σπυρί για δείγμα και δεν θα ξαναφέρουν, τουλάχιστον για φέτος. Ηταν μια καλή προσπάθεια που όντως, αποδεικνύει αυτό που ήθελαν να αποδείξουν.\n9 Χρόνια 4 Ημέρες πριν\t#12440 από antilogos\nΑπαντήθηκε από antilogos στο θέμα Απ: Ο ελληνικός σπόρος σιτηρών Ζέα - Ζιά ή Σιτάρι;\nΤα πράγματα δεν είναι έτσι ακριβώς. Οι σπόροι που ήρθαν απο Γερμανία δεν είναι Triticum dicoccum αλλά triticcum spelta. Επίσης στο σακί γράφει κάποια πράγματα στα Γερμανικά που δεν πρέπει να περάσουν απαρατήρητα. Για το λόγο αυτό θα ήθελα να γίνουν κάποειες ανταλαγές πληροφοριών που ίσως απομυθοποιήσουν το θέμα ζέα.\n9 Χρόνια 3 Ημέρες πριν\t#12449 από antilogos\nantilogos έγραψε: Τα πράγματα δεν είναι έτσι ακριβώς. Οι σπόροι που ήρθαν απο Γερμανία δεν είναι Triticum dicoccum αλλά triticcum spelta. Επίσης στο σακί γράφει κάποια πράγματα στα Γερμανικά που δεν πρέπει να περάσουν απαρατήρητα. Για το λόγο αυτό θα ήθελα να γίνουν κάποειες ανταλαγές πληροφοριών που ίσως απομυθοποιήσουν το θέμα ζέα.\nΌλες οι πληροφορίες που έχουμε για τη ζέα προέρχονται απο τα διάφορα blog που τις περισσότερες φορές αποτελούν προιόν copy - paste. Χρειαζόμαστε όμως πραγματικά στοιχεία που να διασταυρόνονται απο έρευνες επώνυμες και βιβλιογραφία. Το διαδίκτυο μπορεί πολύ εύκολα να παραπλανήσει αναπαράγοντας φίμες και δήθεν έρευνες. Οι αρχαίοι σπόροι που βρέθηκαν σε αρχαιολογικές έρευνες στην ελλάδα αν θυμάμαι καλά μία απο αυτές έξω απο την πέλλα το 2007 βρήκε σπορους triticum dicoccum και triticum monococcum και φυσικά άλλους σπόρους που δεν είναι του παρόντος. Το μονόκοκκο σιτάρι πρέπει να είναι ο σημερινός καπλουτζάς. Παρακαλώ διορθώστε με αν κάτι είναι λάθος. Στο δίκοκκο σιτάρι όμως υπαρχει πρόβλημα. Πια είναι τα χαρακτηριστικά στοιχεία που μπορούμε να ξεχωρίσουμε το δίκοκκο απο το μονόκοκκο. υπάρχει κάποιος να μας πει ? Θέλουμε απάντηση απο γεωπόνο που γνωρίζει και όχι απο γεωργό έμπορο. Υπάρχει η τάση να εισάγωνται σπόροι απο το εξωτερικό και να βαφτίζονται ζειά. Εδω εγκυμονεί ένας μεγάλος κίνδυνος. Κυκλοφορούν τουλάχιστον 4 ποικιλίες μεταλλαγμένης ζέας. Ο μεταλαγμένος έχει εκφυλισμένο DNA και για αυτό οι σπόροι έχουν αναπαραγωγικότητα για μια δυο γενεές. Φυτρώνουν κανονικά τα πρώτα χρόνια και μετά ?. Η γερμανία δεν παράγει εμερ (emmer στα Γερμανικά σημαίνει δικοκκο). Οταν λεω παράγει εννοώ για παραγωγή όχι πειραματικά. Το Γερμανικό Emmer είναι συνήθος προιόν Μπολόνια Τοσκάνι και πιθανόν αλλα μέρη. Οι σπόροι απο διαδίκτυο είναι κατεστραμένοι. Τώρα πως βιολογικοί σπόροι είναι κατεστραμένοι δεν θα το αναλύσω. Εγω προσοπικά έσπιρα το 2011 σπόρους τις Β.. και φύτρωσε ποσοστό 1/1000. Διάβασα στο Ftiaxno.gr ότι κάποιος δοκίμασε απο ebay και δεν του βγήκε τιποτα. Οι παραγωγή μου ... επανακαλιεργήθηκε τον Οκτώβριο με φυτροτικότητα μεγαλήτερη του 90/100. Φυσικά αυτό δεν εγγυάται τίποτα. Στην Ελλάδα δεν έχω βρεί κάποιον που να μπορεί να ποστοποιήσει το προιόν του. Πιστεύω ότι οι περισσότεροι βρήκαν ένα εμπορικό τέχνασμα για να βγάλουν χρήμα χωρίς να μπορούν να προβλέψουν τη συνέχεια.\n9 Χρόνια 3 Ημέρες πριν\t- 9 Χρόνια 3 Ημέρες πριν\t#12451 από xarhs\nΑπαντήθηκε από xarhs στο θέμα Απ: Ο ελληνικός σπόρος σιτηρών Ζέα - Ζιά ή Σιτάρι;\nLast edit: 9 Χρόνια 3 Ημέρες πριν by xarhs.\n9 Χρόνια 3 Ημέρες πριν\t#12454 από antilogos\nΣ'ευχαριστώ για το βιντεάκι. Θα προτειμούσα όμως μια ποιο επιστημονική προσσέγιση.\nΚάποια βιβλιογραφία κάποιες βοτανολογικές φωτογραφίες καλής ανάλυσης συνοδευόμενες απο έγγραφες πληροφορίες. Επίσης θα εκτιμούσα κάποια προσωπική εμπειρία η προσπάθια. Τυχαίως πριν βρήκα μία αρχαιοβοτανολογική εργασία της κ. Κοτσαχρήστου σε PDF format. KOTSACHRISTOU.pdf Η εργασία επικεντρόνεται σε άρχαιοβοτανολογικές έρευνες στην Τούμπα θεσσαλονίκης. Αφιέρωσε λίγο απο το χρόνο σου και με τη δική σου προσέγγιση γράψε ότι πιστεύεις ότι μπορεί να φανει χρήσιμο. Αυτο ισχύει για οποιονδήποτε πιστεύει ότι μπορει να προσθέσι ένα λιθαράκι. Αν για οποιδήποτε λόγο αυτά που γράφω ενοχλούν ή είναι αδιάφορα παρακαλώ ενημερώστε με και θα εξαφανιστώ όπως εμφανίστικα. Πιστεύω στην ομαδικότητα αλλά μισώ το καφενείο.\n8 Χρόνια 5 Μήνες πριν\t- 8 Χρόνια 4 Μήνες πριν\t#17889 από antilogos\n6 Μήνες μετά επανέρχομαι να ανακατέψω. Ο φίλος davis παραθέτει ένα βίντεο παραπάνω με το λινκ www.pamet.gr . Στο βίντεο αυτό ο Σταύρος Βιτάλης μιλάει για τη ζειά. Σε κάποιο σημείο του Βίντεο έχει και φωτογραφία απο καλλιέργεια ζειάς στην Ελλάδα. Είναι εμφανές στη φωτογραφία ότι η συγγεκριμένη καλιέργεια φέρει άγανα στο στάχυ. Φυσικά το βίντεο έχει γυριστεί πριν την παραλαβεί του σπόρου. Στο 8:50 του βίντεο λέει ότι το επίσημο όνομα της ζέας είναι triticum diccocum spelta egilops ή κάπως έτσι. Δηλαδή υβρίδιο καθώς άλλο το triticum diccocum που δείχνει στη φωτογραφία του βίντεο και άλλο το spelta που φαίνεται στο προφίλ μου. Ομως αν πάτε το βίντεο 1 δύο λεπτά πριν λέει ότι η ζέα δεν είναι υβρίδιο. Παρακάτω μιλάει και λέει για το πως θα διανεμηθεί η ζέα και το πως θα πιστοποιηθούν οι καλλιέργειες. Και τώρα παραθέτω το βίντεο\nπου μιλάει ο Μιχάλης Γρηγορίου δίπλα στο Σταύρο Βιτάλη κατά την παραλαβεί των σπόρων. Πηγαίνεται στο 2:35 και ακούστε τη λέει με προσοχή. Μιλάει για σπέλτα. Και τώρα τα πράγματα μπερδεύονται περισσότερο δείτε και αυτό για να δείτε πόσο διαφορετικά είναι τα πράγματα απο ότι μας παρουσιάζονται.\nΔυστυχώς το αρχικό βίντεο κατέβηκε απο το διαδίκτυο. Όποιος πρόλαβε το είδε\nΤο βίντεο που ακολουθεί δεν σχετίζεται με το αρχικό\nLast edit: 8 Χρόνια 4 Μήνες πριν by antilogos.\nΟι ακόλουθοι χρήστες είπαν "Σε Ευχαριστώ": DAVIS, markonis, tomasio\n8 Χρόνια 4 Μήνες πριν\t- 8 Χρόνια 4 Μήνες πριν\t#18315 από antilogos\nΑρχαίες ποικιλίες σιτηρών\nΔιαβάστε με προσοχή τα στοιχεία που συνοδεύουν τις 4 ποικιλίες και γρήγορα θα διαπιστώσετε ότι το συστηνόμενο για την κοιλιοκάκη σιτηρό δεν είναι το δίκκοκο αλλά το αγριοόσταρο ή όλυρα ή σπέλτα.


Κιβώτιο πάνες βρακάκι ενηλίκων - Σλιπ ακράτειας Molicare Mobile\nΑγοράστε σε κιβώτιο των 4 συσκευασιών τις πάνες βρακάκι Molicare Mobile για μέτριας ή βαριάς μορφής ακράτεια (συνολικά 56 τεμάχια πάνες) και ωφεληθείτε έως και 4 € με κόστος μεταφορικών μόνο 2,90 € ανά κιβώτιο. Tιμές που ξεκινούν από 9,90 € η συσκευασία.\nΚιβώτιο σλιπ ακράτειας Extra Small (Περιέχει 4 συσκευασίες) Small (Περιέχει 4 συσκευασίες) Medium (Περιέχει 4 συσκευασίες) Large (Περιέχει 4 συσκευασίες) Extra Large (Περιέχει 4 συσκευασίες)\nΑγοράστε τις πάνες βρακάκι του οίκου Hartmann σε ακόμα χαμηλότερες τιμές. Με την αγορά ολόκληρου κιβωτίου των 4 συσκευασιών κερδίζετε έως και 4 € σε σύγκριση με την αγορά της αντίστοιχης ποσότητας κάθε συσκευασίας χωριστά, πληρώνοντας ταυτόχρονα μειωμένο κόστος μεταφορικών (μόνο 2,90 € ανά κιβώτιο).\nΟι πάνες σλιπ Molicare Mobile απευθύνονται σε ασθενείς που μπορούν να ορθοστατήσουν και είναι κατάλληλες για μέτριας ή βαριάς μορφής ακράτεια (πάνες ημέρας). Το κάθε κιβώτιο περιέχει συνολικά 56 τεμάχια πάνες.\nΠάνες βρακάκι Molicare Mobile (πάνες σλιπ ημέρας)\nΔιακριτική και κατάλληλη για ασθενείς με βαριάς μορφής ακράτεια ούρων ή κοπράνων που έχουν τη δυνατότητα ορθοστάτησης και μετακίνησης.\nΙδιαίτερα κατάλληλο για ασθενείς που βρίσκονται στο στάδιο επανεκπαίδευσης της αυτόνομης ούρησης.\nΑφρός καθαρισμού Menalind Professional\nΛοσιόν για ντους ή τοπικό καθαρισμό Menalind Professional\nΚρέμα προστασίας από κατακλίσεις Menalind Professional\nΕνυδατικά μαντήλια καθαρισμού Menalind Proffessional\nΚρέμα χεριών Menalind Proffessional\nΑπό Τιμή 29,10 €


«Η αλήθεια βρίσκεται στα #ParadisePapers» μια Ιστορία του @VasilisXtM #mareva_gate #skai_xeftiles – netakias\n«Η αλήθεια βρίσκεται στα #ParadisePapers» μια Ιστορία του @VasilisXtM #mareva_gate #skai_xeftiles\nΤο καλύτερο απόκτημα ενός άνδρα είναι μια καλή σύζυγος. Ευριπίδης. #mareva_gate #ParadisePapers\nΤώρα Κυριάκος, Μαρεβα, Άδωνις και Μαρινάκης εγκλωβισμένοι στα γραφεία της ΝΔ.\n-«Πιπινη αν ακούς γράψε για Βενεζουέλα, κάποιος στον ΣΚΑΙ να παίξει το θεμα Εξάρχεια-ανομία όπως μπορεί να βοηθήσει ο καθένας»\nΗ Μαρεβα μοιάζει τρομοκρατημένη, πάει να αγκαλιάσει τον Κυριάκο\n-«Φύγε από πάνω μου» της φωνάζει «Ποια είσαι εσύ; Πρώτη φορά σε βλέπω»\nΚατι πρεπει να κάνουμε λέει ο Κυριάκος, θα με ρίξουν από πρόεδρο! ο Άδωνις χαμογελάει.\n-«Τι γελάς;» του λέει ο Μητσοτάκης\n-«Τίποτα, θυμήθηκα ενα ανέκδοτο» απαντάει\nΟ Μαρινάκης μοιάζει ήρεμος, παραγγέλνει να φάει, κάνεις όμως δεν ρισκάρει να φέρει πιτόγυρα με τους πράκτορες της σοβιετιας απέξω. Μόνο ο Αλαφούζος.\n-«Μια είναι η λυση για να γλυτώσουμε από τις οφσορ» λέει ο Άδωνις «Fake news. Το εχω ξανα κάνει και δεν το εχει καταλάβει κανείς.»\n-«Πώς γίνεται αυτό;» ρωτάει ο Κυριάκος\n-«Είναι απλό…» απαντάει ο Άδωνις «… λέμε ότι έχει και ο Τσίπρας οφσορ»\n-«..και όταν αποδειχθεί ότι δεν έχει;» Ρωτάει ο Μητσοτάκης\n-«..τότε λέμε ότι έχει ο Παππάς!»\nΟ Μαρινάκης παίρνει τηλέφωνο τον Τάκη. Τώρα στην εκπομπή τσουκαλά: «Η Μαρεβα είχε οφσορ αλλά έφερε παίκτες, πήρε Τσουκαλαδακη, δυνατός φιλελεύθερος, αέρινος, σου κατεβάζει 30.000 κόσμο στο Σύνταγμα, άντε γεια ρε!»\nΤρεις γενναίοι και έντιμοι άντρες και μια ύπουλη αλλοδαπή, σε ένα σκοτεινό δωμάτιο, περικυκλωμένοι από τους πράκτορες τις σοβιετίας.\nΆρη Πορτοσαλτε αν ακούς τα πράγματα χειροτερεύουν στείλε 30 «Κυριάκος Νικητής»\n-«Ασε έχω την λύση» λέει ο Κυριάκος. Βγάζει σελφι με την Μαρεβα, την ανεβάζει ινσταγκραμ με λεζάντα «Τώρα στο γραφείο μου με την λαθρομεταναστρια που δηλώνει γυναίκα μου για να λύσουμε την παρεξήγηση»\nΟι ψηφοφόροι τις ΝΔ αρχίζουν τα σχόλια «Ντροπή, στειλ’την στην πατρίδα της» «Μην τολμήσεις να της δώσεις ελληνική σημαία», «Η Ευγενία είναι πιο κουκλάρα»\n-«Μαρινάκη τι να κάνω; Πες!» μου ρωτάει ο Μητσοτάκης\n-«τι να σου πω ρε Κυριάκο» λέει ο Βαγγέλης «Εγώ θα ρίξω 3 εκατομμύρια στο ότι θα σου φάει ο Άδωνις το κόμμα.»\nΤρεις γενναίοι και έντιμοι άντρες και μια ύπουλη αλλοδαπή, σε ένα σκοτεινό δωμάτιο, περικυκλωμένοι από τους πράκτορες τις σοβιετίας. Πρέπει να αντέξουν μέχρι να κυκλοφορήσουν ΤΑ ΝΕΑ και να τους αθωώσουν.\nΙνσταγκραμ Μητσοτάκη τώρα\nΞαφνικά καπνός αρχίζει να μπαίνει στο δωμάτιο!\n-«Χριστε μου, μας ρίχνουν καπνογόνα» φωνάζει ο Κυριάκος\n-«όχι είναι ο Καρανίκας» λέει ο Άδωνις «φυσάει καπνό από αυτά τα χασίσια.»\nΕΚΤΑΚΤΟ στον ΣΚΑΙ: «Μέλη του Ρουβίκωνα αποκάλεσαν αθώο περαστικό «ΡΕ» ανομία, που είναι το κράτος;»\nΣτις επάλξεις και ο Αρκάς με εκρηκτικό σκίτσο «Αριστερός είσαι όταν κατηγορείς εφοπλιστές για στημένα, επειδή βαριέσαι να δουλέψεις και χάνεις λεφτά στο στοίχημα»\nΑυτό ήταν, ξημερώνει, μια καινούργια μέρα, τα τέρατα της σοβιετίας δεν μπορούν να κυκλοφορήσουν πρωί βγαίνουν μόνο το βράδυ, μπορούμε να πάμε στις δουλειές μας τώρα.\nPosted in #Aληθινές Ιστορίες,#Bloggers,twitterTagged @VasilisXtM,Δραχμend,Slider\nΠροηγούμενο «Καμπάνες» 4.187.726,1 € για αδήλωτη εργασία!\nΕπόμενη Ο Παπαδημούλης τον έκανε ΡΟΜΠΑ «Αν έβαζαν μηχανή ψεύδους, στον Γεωργιάδη θα χάλαγε το μηχάνημα» (ΒΙΝΤΕΟ)


Καταχθόνιος Δαίμων: Ο Τραμπ και η Ελλάδα\nΑνώνυμος 11 Νοεμβρίου 2016 - 11:16 π.μ.\nΟ ΤΡΑΜΠ ΔΕΝ ΘΑ ΥΠΟΣΤΗΡΙΞΕΙ ΤΗΝ ΕΛΛΑΔΑ ΓΙΑΤΙ ΟΥΤΕ ΚΑΝ ΞΕΡΕΙ ΠΟΥ ΒΡΙΣΚΕΤΑΙ ΣΤΟΝ ΧΑΡΤΟ. ΑΛΛΑ ΞΕΡΕΙ ΚΑΛΑ ΠΟΥ ΒΡΙΣΚΕΤΑΙ Η ΤΟΥΡΚΙΑ ΚΑΙ ΠΟΣΟ ΑΝΑΓΚΗ ΕΧΕΙ ΤΟΝ ΕΡΝΤΟΓΑΝ ΠΟΥ ΕΙΝΑΙ ΗΓΕΤΙΚΗ ΦΥΣΙΟΓΝΩΜΙΑ ΠΟΥ ΤΟΥ ΤΑΙΡΙΑΖΕΙ. ΟΠΟΤΕ ΓΙΑΤΙ ΝΑ ΠΑΕΙ ΚΟΝΤΡΑ ΣΤΑ ΣΧΕΔΙΑ ΤΟΥ ΕΡΝΤΟΓΑΝ ΓΙΑ ΤΗΝ ΕΛΛΑΔΑ ΠΟΥ ΣΤΟ ΚΑΤΩ ΚΑΤΩ ΕΧΕΙ ΚΑΙ ΑΡΙΣΤΕΡΗ ΚΥΒΕΡΝΗΣΗ ΠΟΥ ΥΠΟΣΤΗΡΙΞΕ ΤΗΝ ΚΛΙΝΤΟΝ? ΦΥΣΙΚΑ ΚΑΙ ΘΑ ΥΠΟΣΤΗΡΙΞΕΙ ΤΟΝ ΤΡΑΜΠ ΣΤΑ ΣΧΕΔΙΑ ΤΟΥ ΕΝΑΝΤΙΩΝ ΤΗΣ ΕΛΛΑΔΑΣ ΓΙΑΤΙ ΤΟΝ ΣΥΜΕΦΕΡΕΙ ΝΑ ΥΠΑΡΧΕΙ ΜΙΑ ΜΕΓΑΛΗ ΚΑΙ ΔΥΝΑΤΗ ΤΟΥΡΚΙΑ ΠΟΥ ΝΑ ΕΛΕΓΧΕΙ ΤΟ ΑΙΓΑΙΟ, ΠΑΡΑ ΝΑ ΕΧΕΙ ΝΑ ΚΑΝΕΙ ΜΕ ΔΥΟ ΧΩΡΕΣ ΚΑΙ ΔΥΟ ΚΥΒΕΡΝΗΣΕΙΣ ΠΟΥ Η ΚΑΘΕΜΙΑ ΛΕΕΙ ΤΟ ΚΟΝΤΟ ΚΑΙ ΤΟ ΜΑΚΡΥ ΤΗΣ. ΘΑ ΣΤΙΡΗΞΕΙ ΕΝΑ ΜΕΓΑΛΟ ΟΘΩΜΑΝΙΚΟ ΚΡΑΤΟΣ ΠΟΥ ΘΑ ΠΕΡΙΕΧΕΙ ΕΛΛΑΔΑ ΣΥΡΙΑ ΙΡΑΚ ΤΟΥΡΚΙΑ ΚΑΙ ΕΤΣΙ ΘΑ ΣΤΑΜΑΤΗΣΕΙ ΤΟ ISIS ΠΟΥ ΕΠΙΤΗΘΕΤΑΙ ΣΤΗΝ ΕΥΡΩΠΗ ΚΑΙ ΘΑ ΧΕΙΡΑΓΩΓΗΣΕΙ ΤΟ ΙΣΛΑΜ ΜΕΣΩ ΕΡΝΤΟΓΑΝ. ΟΠΟΤΕ Η ΕΚΛΟΓΗ ΤΡΑΜΠ ΕΙΝΑΙ ΣΥΜΦΟΡΑ ΜΕΓΑΛΗ ΓΙΑ ΤΗΝ ΕΛΛΑΔΑ ΠΑΡΟΛΟ ΠΟΥ ΕΙΝΑΙ ΑΝΤΙ ΝΕΟΤΑΞΙΤΗΣ!!!!!\nΑνώνυμος 14 Νοεμβρίου 2016 - 7:55 π.μ.\nΕΣΥ ΤΙ ΛΕΣ ΑΓΑΠΗΤΕ ΛΥΚΙΕ?\nΚαταχθόνιος Δαίμων ΛΥΚΙΟΣ 14 Νοεμβρίου 2016 - 10:15 π.μ.\nΑγαπητέ Αρκτούρε, εγώ λέω ότι είναι πολύ νωρίς για να διακινδυνεύουμε προβλέψεις για το μέλλον. Ο Τραμπ, όπως και ο κάθε πρόεδρος των ΗΠΑ, δεν καθορίζει μόνος του την εξωτερική πολιτική της χώρας του. Ο Τραμπ μπορεί να είναι εντελώς άσχετος με τα διεθνή ζητήματα, τα οποία είναι εξαιρετικά πολύπλοκα για να αφεθούν στα χέρια ενός ασχέτου επιχειρηματία, που θέλησε να ασχοληθεί με την πολιτική.\nΗ εξωτερική πολιτική των ΗΠΑ, χαράσσεται σε γραφεία όπως το foreign office, αλλά και άλλα κέντρα φανερά ή μυστικά, καθώς επίσης και με την επιρροή διαφόρων λόμπι, που πιέζουν κατά τα δικά τους συμφέροντα. Υπάρχει μάλιστα μια συνέχεια και συνέπεια στην εξωτερική τους πολιτική, ασχέτως με το ποιός ασκεί την προεδρία. Ο σχεδιασμός των αμερικανικών συμφερόντων, χαράσσεται με μακρόπνοη προοπτική, σπαταλιούνται τεράστια χρηματικά ποσά σε κάθε σχεδιασμό και όπως καταλαβαίνεις, δεν ανακόπτονται εύκολα για χάρη μερικών ανεύθυνων προεκλογικών εξαγγελιών ενός πρόεδρου.\nΗ ίδια τύχη περιμένει και τις υπόλοιπες λαϊκίστικες εξαγγελίες που έκανε προεκλογικά και έχουν προκαλέσει την αντίδραση των "προοδευτικών" και των νεοταξικών δυνάμεων των ΗΠΑ και του πλανήτη!\nΛίγα από αυτά που εξήγγειλε, θα πραγματοποιήσει. Το σύστημα είναι πολύ ισχυρό για να το σπάσει κάποιος διάττων αστέρας της πολιτικής. Εκτός και αν είναι ένας νέος ...Πούτιν!\nΤο καλόπιασμα του Ερντογάν και του Πούτιν δεν είναι μια λάθος κίνηση, ούτε κομίζει ξεκάθαρα μηνύματα. Σηματοδοτούν ένα νέο σημείο εκκίνησης του νέου προέδρου, σε σχέση με τους "δυνατούς" της σκακιέρας. Το ίδιο ισχύει και με την όψιμη κόντρα με την καγκελάριο Μέρκελ.\nΑνώνυμος 29 Νοεμβρίου 2016 - 7:05 μ.μ.\nΗ Τουρκία δεν είναι το κράτος που προπαγανδίζει πως είναι. Ότι κάνει είναι μήπως σωθεί απο την επικείμενη καταστροφή. Ο Τραμπ βγήκε γιατί οι πολίτες Αμερικάνοι είναι ως επι των πλείστων αρνητικοί στην εξωτερική πολιτική που ακολουθεί το κράτος τους τις τελευταίες δεκαετίς και μόνο θάνατο και απώλεια φόρων τους έχει χαρίσει. Είναι χρεωμένοι, η ανεργίααρχίζει (για αυτούς) να βαράει κόκκινα, οπότε θέλει μια Αμερικη μεγάλη όχι όπως έγινε μέχρι τώρα, αν ήταν έτσι θα ήταν πιστός ακόλουθος της Κλίντον αλλά με μία εξωτερική πολιτική που να τοποθετήσει την Αμερική σε πιό ασφαλή βάση και αυτό είναι να φανεί πως έμαθε. Είναι έξυπνος, ξέρει πως αν ακολουθήσει επιθετική πολιτική όλος ο πλανήτης θα είναι εναντίον του και δεν έχει την οικονομική δυνατότητα να ανταπεξέλθει. Η Τουρκία τώρα είναι σε πολύ δύσκολη θέση αφού όλα τα κράτη που έχει υποδουλώσει στο παρελθόν, ακονίζουν μαχαίρια για να αποκτίσουν τα εδάφη τους πίσω. Ο στρατός της Τουρκίας απο τεχνολογία είναι αρκετά καλή αλλά χωρίς έμψυχο υλικό...δεν έχει τίποτα. τα 2/3 του στρατού της είναι Αρμένιοι, Κούρδοι και ΈΛληνες...κανείς δεν θα πεθάνει για την Τουρκία. ΑΝ πάνε επειδή θα τους πυροβολούν αν φύγουν δεν θα έχουν την ψυχή να μάχονται για την Τουρκία αφού πατρίδα τους είναι άλλη. Έχουν πολύ δυνατούς πολιτικούς, στρατηγούς αλλά δεν έχουν ψυχή...! Μη πιστέυουμε κράτη που έχουν βασιστεί σε τεχνικές προπαγάνδας Ναζί. Ο Χίτλερ εκτιμούσε βαθήτατα τον Αττατούρκ και ο Ερντογαν τον Χιτλερ λόγω διάνοιας του σε τεχνικές προπαγάνδας όπως και μιμείται. Εκείνος φει βολάν και ραδιόφωνα αυτός τηλεόραση και ιντερνετ αλλά διαφημίζοντας ψέμματα. Τώρα ο Τραμπ ξέρει πως αν φέρει ειρήνη στην μεσανατολική περιοχή θα βγεί ήρωας ίσως και παγκοσμίως και αυτό αν κλείσει το θέμα Τουρκία. Αυτομάτως η Αλβανία λουφάζει αφού θα μείνει ακέφαλη και μη συζητησω για τους Σκοπιανους...! ΜΗ γινόμαστε θύματα προπαγάνδας εμείς...!


MESOCHORA PHOTOS & VIDEOS: Ιουλίου 2009\nΤα ρήγματα είναι μόνο η αρχή, 10+1 αλήθειες\nΣτους επιστημονικούς κύκλους είναι γνωστό εδώ και πολλά χρόνια το φαινόμενο της υπέρ-άρδευσης στον Θεσσαλικό κάμπο. Πολιτικοί και επιστήμονες συζητούσαν ψιθυριστά για το φαινόμενο, όμως κανείς δεν τόλμησε και δεν τολμάει να πει δημόσια την αλήθεια στους πολίτες που ακούν με ανησυχία πως ο «υδροφόρος ορίζοντας» αδειάζει με ταχύτατους ρυθμούς. Ακόμη και σήμερα που τα πράγματα φαίνεται να μην μπορούν να πάνε χειρότερα, αυτοί που γνωρίζουν την αλήθεια δεν τολμούν να την πουν φωναχτά. Το κακό με τις ψευδαισθήσεις είναι πως δεν κρατούν πολύ καιρό και αργά ή γρήγορα αυτός που την πληρώνει είναι αυτός που κοιμάται βαθύτερα. Γνωρίζοντας πως η αλήθεια πονάει, θα επιχειρήσουμε για άλλη μια φορά την πούμε έστω και συνοπτικά, ακόμη κι αν χαλάμε τον ύπνο πολλών.\n1. Οι ρηγματώσεις προήλθαν από την αλόγιστη και χωρίς κανέναν έλεγχο και καταγραφή άρδευση. Στον βωμό της γεωργικής ανάπτυξης, δυστυχώς χωρίς προοπτική, φτάσαμε σήμερα να «τρυπάμε» πάνω απ’ τα 250 μέτρα βάθος.\n2. Κανένας Αχελώος αλλά ούτε και ο Αμαζόνιος δεν πρόκειται να γεμίσουν το έλλειμμα του υπόγειου υδροφορέα της Θεσσαλίας που υπολογίζεται περίπου στα 30.000-40.000 εκατομμύρια κυβικά μέτρα. Η παλιά μελέτη της εκτροπής του Αχελώου υπολόγιζε πως 600 εκ κυβικά μέτρα θα έρχονταν στον Θεσσαλικό κάμπου, ποσότητα εκτός πραγματικότητας με τα σημερινά δεδομένα.\n3. Ακόμη και εάν ανοίγαμε μια τεράστια τρύπα βάθους 200 μέτρων και βάζαμε όλη την φανταστική ποσότητα του Αχελώου και σταματούσαμε οποιαδήποτε άρδευση, θα θέλαμε 50-80 χρόνια για να φτάσουμε τον υπόγειο υδροφορέα στα επίπεδα της δεκαετίας του ’60.\n4. Δεν έχουν γίνει έργα αλλά ούτε και υπάρχει κάποια συνολική μελέτη εμπλουτισμού του υπόγειου υδροφορέα της Θεσσαλίας. Με τις σημερινές ανάγκες άρδευσης τα φανταστικά 600 εκατ. κυβικά μέτρα δεν θα προλάβαιναν να φτάσουν καν στις εκβολές του Πηνειού, με δεδομένο το υπάρχον καθεστώς υπερεκμετάλλευσης του νερού, αφού το ετήσιο έλλειμμα σύμφωνα με τον καθηγητή κ. Μυλόπουλο φτάνει τα 1.000 εκατομμύρια κυβικά μέτρα!\n5. Η σημερινή κατάσταση στη άρδευση πρέπει να αλλάξει τώρα! Να επιδοτηθούν γενναία η αλλαγή από τις ράμπες και τα κανόνια στην στάγδην ή υπόγεια άρδευση και ν’ απαγορευτεί δια ροπάλου η υδροβόρα άρδευση που σπαταλά στην εξάτμιση τουλάχιστον το 50% του νερού.\n6. Καμία πρόβλεψη δεν έγινε ώστε να προστατευτεί η βιωσιμότητα των αγροτών. Στο έργο του Αχελώου ξοδεύτηκαν μέχρι σήμερα περίπου 600 εκατομμύρια ευρώ και υπολογίζεται πως θα ξοδευτούν άλλα τόσα. Ενώ μ’ ένα πολύ μικρότερο ποσό θα μπορούσαν να επιδοτήσουν και να επιβάλουν την την κατασκευή υπόγειων κλειστών δικτύων διανομής νερού και σύγχρονων μεθόδων άρδευσης εδώ και πάνω από 15 χρόνια.\n7. Από την εκτροπή του Αχελώου θα ωφεληθούν μόνο όσοι βρίσκονται κοντά ή θα έχουν πρόσβαση με δίκτυα στον Πηνειό και τους ταμιευτήρες και κανένας άλλος! Ο εμπλουτισμός του υπόγειου υδροφορέα σε βάθη μεγαλύτερα των 200 μέτρων χρειάζεται πολύ μεγάλης κλίμακας έργα τα οποία ούτε έχουν γίνει αλλά ούτε και προβλέφτηκαν να γίνουν.\n8. Η ρύπανση των βαθιών κοιτασμάτων καθαρού νερού από πρόχειρο εμπλουτισμό με βρώμικο νερό απ’ τον Πηνειό θα είναι καταστροφική για το μέλλον της Θεσσαλίας. Ο φυσικός εμπλουτισμός με τη ροή του ποταμού δεν θα καταφέρει να εμπλουτίσει σε μεγαλύτερο των 30 μέτρων βάθος και σε μια περιορισμένη ζώνη μερικών εκατοντάδων μέτρων περιμετρικά του ποταμού.\n9. Οι πολιτικοί πουλάν το παραμύθι και οι υπόλοιποι το πιστεύουμε. Το παραμύθι του Αχελώου μεγάλωσε μια ολόκληρη γενιά, δημιούργησαν και συντήρησαν την προσδοκία πως μπορούμε να ξοδεύουμε το νερό μιας και είναι ζήτημα χρόνου ο «μαγικός» Αχελώος να γεμίσει ξαφνικά τα πάντα με νερό.\n10. Μετά το βαμβάκι τι; Όλα αυτά τα χρόνια δημιουργήθηκε σκόπιμα στους αγρότες η προσδοκία πως θα υπάρχει για πάντα η κότα που κάνει τα χρυσά αυγά. Πολλοί αγρότες επένδυσαν εκατομμύρια στην προοπτική αυτή, για να φτάσουν σήμερα να βρίσκονται σε απόγνωση, τόσο εξ’ αιτίας της έλλειψης νερού όσο και των χαμηλών τιμών των προϊόντων.\n11.Εντελώς αυθαίρετα πολλοί συνδέουν το ξεδίψασμα της Θεσσαλίας με την εκτροπή του Αχελώου. Μέχρι σήμερα δεν έχουν δοθεί σοβαρά και τεκμηριωμένα επιχειρήματα για το πώς θα γίνει αυτό. Λανθασμένα οι άνθρωποι πιστεύουν πως εάν μπει το νερό του Αχελώου στον Πηνειό, ξαφνικά ο «υδροφόρος ορίζοντας» θα γεμίσει και όλοι θα μπορούμε να ξοδεύουμε απεριόριστα το νερό. Ποτέ και πουθενά στον πλανήτη αυτό δεν συνέβη.\nΟι Οικολόγοι Πράσινοι ζητούμε από τους εμπλεκόμενους στη διαχείριση του νερού να μιλήσουν ανοιχτά ώστε να γίνει σαφές το μέγεθος του προβλήματος. Μόνο όταν βλέπεις την πραγματικότητα κατάματα μπορείς να δώσεις λύσεις που σίγουρα δεν είναι ευχάριστες είναι όμως απαραίτητες επιβίωσή μας.\nΣχετικά με το ρήγμα στο Κιλελέρ μπορείτε να διαβάσετε εδώ.


Σακελλαροπούλου για την Ημέρα κατά της Ομοφοβίας: Αξιοσημείωτη η πρόοδος της ελληνικής κοινωνίας - Timeline\nΣακελλαροπούλου για την Ημέρα κατά της Ομοφοβίας: Αξιοσημείωτη η πρόοδος της ελληνικής κοινωνίας\nΜε αφορμή την Παγκόσμια Ημέρα κατά της Ομοφοβίας, Αμφιφοβίας και Τρανσοφοβίας\nΣτις 15:18 - 17 Μαΐου 2021\n«Ο σεβασμός της αξιοπρέπειας και της διαφορετικότητας είναι ηθικό χρέος κάθε δημοκρατίας».\nΜε μέλη της Επιτροπής Εθνικής Στρατηγικής για την Ισότητα των ΛΟΑΤΚΙ+ συναντήθηκε η Πρόεδρος της Δημοκρατίας Κατερίνα Σακελλαροπούλου, με αφορμή την Παγκόσμια Ημέρα κατά της Ομοφοβίας, Αμφιφοβίας και Τρανσοφοβίας.\nΣυγκεκριμένα, η ΠτΔ είχε συνάντηση με τον Πρόεδρο της Επιτροπής Εθνικής Στρατηγικής για την Ισότητα των ΛΟΑΤΚΙ+ Λίνο Αλέξανδρο Σισιλιάνο, καθηγητή Δημοσίου Διεθνούς Δικαίου στη Νομική Σχολή Αθηνών και τα μέλη Κατερίνα Φουντεδάκη, Καθηγήτρια Αστικού Δικαίου στη Νομική Σχολή του ΑΠΘ και Στέλλα Μπελιά, Πρόεδρο Οικογενειών «Ουράνιο Τόξο».\nΚαταλήγοντας η κυρία Σακελλαροπούλου υπογράμμισε ότι «Ο σεβασμός της αξιοπρέπειας και της διαφορετικότητας είναι ηθικό χρέος κάθε δημοκρατίας. Η Παγκόσμια Ημέρα κατά της Ομοφοβίας, της Αμφιφοβίας και της Τρανσφοβίας, είναι μια αφορμή να επανεπιβεβαιώσουμε τη δέσμευσή μας ότι η προστασία, ο σεβασμός της ανθρώπινης αξιοπρέπειας και της διαφορετικότητας, αποτελούν ηθικό χρέος κάθε δημοκρατικού κράτους. Η αταλάντευτη προσήλωση σε μια κοινωνία χωρίς αποκλεισμούς, που ενθαρρύνει και στηρίζει το οικουμενικό ανθρώπινο δικαίωμα στην ελεύθερη επιλογή και την αγάπη, είναι όχι μόνο καθήκον, αλλά και κατάκτηση όλων μας».\nΕνημερώθηκα από την Επιτροπή Εθνικής Στρατηγικής για την Ισότητα των ΛΟΑΤΚΙ+ για το έργο της. Η ελληνική κοινωνία έχει κάνει αξιοσημείωτη πρόοδο στην καταπολέμηση των προκαταλήψεων. Είναι σειρά της Πολιτείας να προχωρήσει με αποτελεσματικότητα στην εξάλειψη όλων των διακρίσεων. pic.twitter.com/ddm6imwufz\n— President GR (@PresidencyGR) May 17, 2021\nΛΟΑΤΚΙΠαγκόσμια Ημέρα κατά της ΟμοφοβίαςΠρόεδρος της Δημοκρατίαςσακελλαροπουλου\nΣτην Ολομέλεια αύριο η τροποποίηση της σύμβασης Δημοσίου – ΟΛΠ\n«Συγχαρητήρια» του Ευ. Βενιζέλου για την αμυντική συνεργασία Ελλάδας – Γαλλίας\nΘέμα σε τουρκικά ΜΜΕ οι θέσεις του ΣΥΡΙΖΑ για τις φρεγάτες\nΠάιατ: Κρίσιμος ο ρόλος της Ελλάδας στην ενεργειακή ασφάλεια της Ευρώπης


Τα παιδικά χωριά SOS αναζητούν γυναίκες για να εργαστούν ως μητέρες - UNPOLITICAL\nHome ΚΟΙΝΩΝΙΑ Τα παιδικά χωριά SOS αναζητούν γυναίκες για να εργαστούν ως μητέρες\nΤα παιδικά χωριά SOS αναζητούν γυναίκες για να εργαστούν ως μητέρες\nΧαρά Γεωργίου 3:43 μ.μ. ΚΟΙΝΩΝΙΑ,\nΕιδικότερα, αυτήν την περίοδο υπάρχει ανάγκη για τουλάχιστον 10 νέες θέσεις εργασίας για τον ρόλο της Μητέρας SOS. Οι ενδιαφερόμενες θα πρέπει να είναι 35-50 ετών, χωρίς δικά τους παιδιά μικρής ηλικίας που έχουν την ανάγκη από την καθημερινή φροντίδα της μητέρας τους, να είναι απόφοιτοι Λυκείου, με καλή σωματική και ψυχική υγεία και με δυνατότητα σταθερής παραμονής στο Χωριό.\nΣημειώνεται ότι τα Παιδικά Χωριά SOS παρέχουν ικανοποιητικό μισθό και ασφάλιση, ετήσια άδεια και οχτώ ρεπό τον μήνα, διαμονή σε σύγχρονη κατοικία, καθώς επίσης συνεχή εκπαίδευση και επιμόρφωση.\n«Το πιο σημαντικό όμως που προσφέρεται είναι η αδιαπραγμάτευτη αγάπη των παιδιών που έχουν τόσο ανάγκη μια μεγάλη και ζεστή αγκαλιά» τονίζεται στην ανακοίνωση.\nΠροστίθεται ότι «για τα παιδιά που ζουν και μεγαλώνουν στα Παιδικά Χωριά SOS, η Μητέρα SOS είναι το βασικό πρόσωπο αναφοράς. Είναι ο άνθρωπος που ζει μαζί τους σ' ένα σπίτι του Παιδικού Χωριού SOS, προσφέροντας με τη σταθερή και ζεστή παρουσία της και με την υποστήριξη εξειδικευμένου παιδαγωγικού προσωπικού, αγάπη, φροντίδα, στήριξη και σιγουριά για να μεγαλώσουν σε ένα περιβάλλον ασφάλειας που θα καλύπτει όλες τις φυσικές, συναισθηματικές και κοινωνικές τους ανάγκες.\n«Το "επάγγελμα" της Μητέρας SOS δίνει τη δυνατότητα σε δεκάδες γυναίκες σε όλη την Ελλάδα να ζήσουν "κοινωνικά" τη μητρότητα και να βρουν ένα καινούργιο νόημα σε μια ζωή προσφοράς και συναισθηματικής πληρότητας μέσω της ενασχόλησης με παιδιά».\nΟι ενδιαφερόμενες μπορούν να στείλουν βιογραφικό σημείωμα στο soshr@sos-villages.gr, με την υποσημείωση «Για τη θέση Μητέρας SOS» ή να επικοινωνήσουν στο 210 3238048, καθημερινά από τις 10:00 ως τις 17:00, έως την 1η Ιουνίου.\nBy Χαρά Γεωργίου στις 3:43 μ.μ.


15 Οκτ: Ανοιχτή συνέλευση σε σχέση με τις τελευταίες φασιστικές επιθέσεις / Χανιά\nΤρίτη 15 Οκτωβρίου 2019 στις 19.00\nΑνοιχτή συνέλευση σε σχέση με τις τελευταίες φασιστικές επιθέσεις\nΣτις 2 Οκτώβρη οι μπάτσοι εκδίωξαν τρεις μετανάστες από εγκαταλελειμμένο σπίτι το όποιο είχαν οικειοποιηθεί ως κατάλυμα. Την επόμενη νύχτα 4/10 στις 3 τα ξημερώματα δέχθηκαν δολοφονική επίθεση ενώ κοιμόντουσαν στον δρόμο στην περιοχή του Κουμ Καπί. Ομάδα ατόμων με κουκούλες και ρόπαλα βγήκε από αυτοκίνητο χωρίς πινακίδες και τους ξυλοκόπησε απρόκλητα. Στις 5 τα ξημερώματα της ίδιας νύχτας αντίστοιχη επίθεση δέχτηκαν, στην πόλη μας, δύο μετανάστες καθώς πήγαιναν με τα ποδήλατά τους, στον τόπο εργασίας τους, στην περιοχή Κόκκινο Μετόχι. Και σε αυτή την επίθεση, ομάδα ατόμων με ρόπαλα σταμάτησε το αυτοκίνητο και επιτέθηκε στους μετανάστες με το που τους είδε.\nΌλα αυτά τα χρόνια το κράτος χρησιμοποίησε τον φασισμό σαν ιδεολογία για να νομιμοποιηθεί ο ρατσιστικός λόγος μέχρι που επέλεξε να τον "μαζέψει" με την δικαιοσύνη να παίρνει την σκυτάλη.Με την επερχόμενη διάλυση της ΧΑ και αφομοίωση κομματιού της από την ΝΔ και ενώ η δίκη φτάνει στο τέλος της, τελειώνει και η περίοδος της "αστικής διαχείρισης" του φασισμού. Το ήδη στρωμένο έδαφος διευρύνεται με πιο σκληρή διαχείριση στα στρατόπεδα συγκέντρωσης, επαναπροωθήσεις και τυφλές επιθέσεις σε όποια και όποιον δεν είναι "χρήσιμη/ος" πια στο σύστημα.\nΌσο ο φασισμός θα βρίσκει τη θέση του μέσα στον καπιταλισμό θα μας βρίσκει απέναντί του, να στέλνουμε ηχηρά και έμπρακτα μηνύματα. Έως τη μέρα της τελειωτικής εξάλειψης κάθε φασιστικής σκέψης ή πράξης και του συστήματος που τις γεννά και τις θρέφει.\nΣυγκέντρωση Σάββατο 12/10, στις 11:00 στο Κουμ καπί, Νικηφόρου Φωκά και Ακτή Μιαούλη Συνέλευση\nΤρίτη 15/10, στις 19.00, στην αυλή της κατάληψης Rosa Nera.\nΠρωτοβουλία ατόμων απο τον α/α χώρο από τα Χανιά\nπηγή : email που λάβαμε στις 11 Οκτώβριος 16h


Καλό κλίμα στις επαφές κυβέρνησης-κουαρτέτου παρά την ένταση Τσίπρα-Σόιμπλε - Ειδήσεις - νέα - Το Βήμα Online\nΚαλό κλίμα στις επαφές κυβέρνησης-κουαρτέτου παρά την ένταση Τσίπρα-Σόιμπλε\nΠαρά την ανταλλαγή «πυρών» μεταξύ Αθήνας και Βερολίνου για το ρόλο του ΔΝΤ, η διαπραγμάτευση κυβέρνησης – κουαρτέτου συνεχίζεται για δεύτερη μέρα σε καλό κλίμα σε κεντρικό ξενοδοχείο της Αθήνας. Μόνη παραφωνία η δυσφορία του επικεφαλής της Κομισιόν στην τρόικα Ντέκλαν Κοστέλο την οποία διαχειρίστηκε την Δευτέρα η διαπραγματευτική ομάδα.\n9 Δεκεμβρίου 2015, 18:23 Ενημερώθηκε: 9 Δεκεμβρίου 2015, 18:23\nΤο βράδυ της Τετάρτης σειρά έχει η πρώτη συνάντηση του υπουργού Οικονομικών Ευκλείδη Τσακαλώτου με το κουαρτέτο. Ο κ. Τσακαλώτος μαζί τον υπουργό Ανάπτυξης Γιώργο Σταθάκη θα διαπραγματευθούν με την τρόικα το μεγαλύτερο «αγκάθι» από τα 13 προαπαιτούμενα, την αδειοδότηση των «μη τραπεζικών ιδρυμάτων» (τα λεγόμενα distress funds) για τη διαχείριση των κόκκινων δανείων.\nΗ τρόικα δέχεται να μετατεθεί για τον Ιανουάριο η συζήτηση για το θέμα της παραχώρησης των κόκκινων στεγαστικών των νοικοκυριών και των μικρομεσαίων στα distress funds. Επιμένει ωστόσο να μπορούν να πουληθούν από τώρα τα κόκκινα επιχειρηματικά δάνεια από τις τράπεζες στα λεγόμενα «κοράκια», κάτι που προκαλεί την αντίδραση της κυβέρνησης που ζητεί επανεξέταση.\nΤο θέμα είναι δύσκολο καθώς ήδη από το Euro Working Group της 26ης Νοεμβρίου η αδειοδότηση με νόμο των λεγόμενων των «μη τραπεζικών ιδρυμάτων» περιλαμβάνεται στη λίστα με τα 13 προαπαιτούμενα που καλείται να εφαρμόσει η κυβέρνηση.\nΗ συμφωνία πρέπει να κλείσει ως την Παρασκευή το απόγευμα καθώς η τρόικα «πετάει» Παρασκευή βράδυ. Η κυβέρνηση δεσμεύεται να ψηφίσει το πακέτο ως τις 18 Δεκεμβρίου ώστε να εκταμιευθεί πριν από τα Χριστούγεννα η τελευταία υπο-δόση ύψους 1 δισ. ευρώ.\nΤαμείο και μισθολόγιο\nΕκτός από τα κόκκινα δάνεια, ο κ. Τσακαλώτος θα συζητήσει με τους Θεσμούς το θέμα των όρων λειτουργίας και της στελέχωσης του νέου Ταμείου Αξιοποίησης της δημόσιας περιουσίας. Παράλληλα η κυβέρνηση επιδιώκει μέρος από τα έσοδα του υπάρχοντος ταμείου να κατευθυνθούν το 2016 στα Ασφαλιστικά Ταμεία, κάτι που προωθεί ο επικεφαλής του ΤΑΙΠΕΔ Στέργιος Πιτσιόρλας.\nΟ κ. Τσακαλώτος θα κουβεντιάσει, τέλος, με την τρόικα τη δημοσιονομική διάσταση του Ενιαίου Μισθολογίου στο Δημόσιο καθώς το κουαρτέτο επιμένει οι όποιες αυξήσεις να ισοσταθμίζονται από περικοπές ώστε η μεταρρύθμιση να έχει δημοσιονομικά ουδέτερο χαρακτήρα.\nΗ βασική διαφωνία είναι η επιθυμία των Θεσμών να υπάρχει η δυνατότητα μισθολογικών αυξήσεων όχι μόνο με βάση την ωρίμανση αλλά και με βάση την παραγωγικότητα η οποία θα αξιολογείται από τους προϊσταμένους. Η κυβέρνηση δεν δέχεται αυτή την πρόταση.\nΊσως η μόνη παραφωνία στο καλό κλίμα να ήταν η δυσφορία του εκπροσώπου της Κομισιόν Ντέκλαν Κοστέλο αναφορικά με τη διαρροή της επιστολής του στον υπουργό Παιδείας Νίκο Φιλη.\n«Η ψήφιση των τροπολογιών που κατατέθηκαν στο νομοσχέδιο για τα βοσκοτόπια δεν θα ήταν σύμφωνη με το μνημόνιο και θα μας υποχρέωνε να επανεξετάσουμε την αξιολόγησή μας για την συνεργασία της ελληνικής κυβέρνησης με τους θεσμούς για την εφαρμογή του προγράμματος ESM» ανέφερε σύμφωνα με την «Εφημερίδα των Συντακτών» ο κ. Κοστέλο αντιδρώντας στο θέμα της θέσπισης της συνέντευξης ως κριτηρίου επιλογής για τους Διευθυντές Εκπαίδευσης.\nΟι πρώτοι που άκουσαν τα παράπονα του κ. Κοστέλο την Δευτέρα ήταν ο υπουργός Περιβάλλοντος Πάνος Σκουρλέτης και στενοί του συνεργάτες. Η διαπραγματευτική ομάδα κατάφερε τελικά να λύσει την όποια παρεξήγηση. Ακολούθησε η συζήτηση για το ισοδύναμο της ιδιωτικοποίησης του ΑΔΜΗΕ η οποία κύλησε ομαλά. Η ελληνική πλευρά επιμένει ότι το πέρασμα του 100% του ΑΔΜΗΕ από τη ΔΕΗ κράτος είναι απολύτως σύμφωνη με την ευρωπαϊκή νομοθεσία και δεν δέχεται την ιδιωτικοποίηση του μάνατζμεντ.


Μάνος Κοντολέων: Συνέντευξη στο theBook.gr\nΣυνέντευξη στο theBook.gr\n1. Δεκαεπτά χρόνια μετά την πρώτη έκδοση της «Ερωτικής Αγωγής», τι σηματοδοτεί αυτή η νέα συνομιλία μαζί της;\nΈνας συγγραφέας συνομιλεί μέσω των βιβλίων του με τους αναγνώστες του. Το βιβλίο παραμένει το ίδιο, ίδια και τα θέματα προς συζήτηση που θέτει, αλλά καθώς περνούνε τα χρόνια αλλάζουν οι αναγνώστες του -έρχονται νέοι. Κάποτε τα βιβλία που εκδίδονταν ήταν λίγα σε σχέση με τον αριθμό αυτών που τώρα κυκλοφορούν. Όποτε οι νέοι αναγνώστες δεν προλαβαίνουν να ΄συνομιλήσουν’ με παλαιότερα βιβλία. Αν όμως ο συγγραφέας αυτών των κάπως παλαιοτέρων κειμένων θέλει να συνεχίσει να ανταλλάσσει ιδέες και απόψεις, τότε αποφασίζει να επανακυκλοφορήσει το έργο του.\nΗ «Ερωτική Αγωγή» είχε αρκετά εντυπωσιάσει όταν για πρώτη φορά συνάντησε το κοινό της. Ο τρόπος που ‘διάβαζε’ τον 20ο αιώνα προξένησε μεγάλο ενδιαφέρον. Αυτός ο τρόπος συνεχίζει να έχει αξία; Το συμμερίζονται, άραγε, οι νέοι αναγνώστες των πρώτων χρόνων του 21ου;\nΜε αυτές τις σκέψεις επεδίωξα την επανέκδοση.\n2. «Πολλά από τα μελλούμενα συχνά οι συμπτώσεις τα προλέγουν». Το βιβλίο αυτό κάτω από ποιες, ενδεχόμενες, συμπτώσεις δρομολογήθηκε;\nΝαι, το πιστεύω αυτό. Και στη συγκεκριμένη περίπτωση η σύμπτωση που δρομολόγησε την συγγραφή της ‘Ερωτικής Αγωγής’ ήταν η ανάγνωση του μυθιστορήματος του Μισέλ Ουελμπέκ «Τα στοιχειώδη σωματίδια». Όταν διάβασα το συγκεκριμένο βιβλίο εντυπωσιάσθηκα από την αποτελεσματική ευστοχία της ιδέας να καταγράψεις μια κοινωνία μέσα από τη σεξουαλική συμπεριφορά της. Και πολύ σύντομα αποφάσισα να το επιχειρήσω κι εγώ και να γράψω το δικό μου μυθιστόρημα που θα στηρίζεται στην ιδέα της μετάλλαξης του 20ου αιώνα από αιώνα του έρωτα σε αιώνα του ερωτισμού.\n3. «Δύσκολο να θες να συνταιριάζεις όσα το κοινωνικό status κρατά απόμακρα μεταξύ τους». Πόσο σας δυσκόλεψε αυτή η επιτυχής, ομολογουμένως, παρουσίαση του γονιού-εραστή; Υπήρξαν κατά τη συγγραφή «εσωτερικές» αντιδράσεις από, ίσως, εδραιωμένα ταμπού;\nΌταν είμαστε παιδιά, τις περισσότερες φορές δεν μπορούμε να αποδεχτούμε την ιδέα πως ο γονιός μας έχει και μια ερωτική συμπεριφορά. Καθώς μεγαλώνουμε, ασφαλώς και αποδεχόμαστε κάτι τέτοιο, αλλά στην ουσία ποτέ δε θεωρούμε απόλυτα απενοχοποιημένη την εικόνα ενός γονιού -πατέρα ή μητέρα- εραστή. Το κορμί του γονιού μας είναι δύσκολο να του αναγνωρίσουμε το δικαίωμα να προκαλεί και να απολαμβάνει σεξουαλική ηδονή. Κάτω από αυτήν την άποψη, θα περίμενε κανείς να αντιμετώπισα κάποιες ‘εσωτερικές’, όπως τις χαρακτηρίζετε, αντιδράσεις. Όμως δεν αντιμετώπισα καμιά απολύτως. Ως συγγραφέας συχνά χρησιμοποιώ ως πειραματόζωα κοντινούς μου ανθρώπους. Και βασισμένος πάνω σε αρκετά ευρήματα κατασκευάζω τους δικούς μου ήρωες. Οι οποίοι βέβαια δεν έχουν καμιά σχέση με τα άτομα που πάνω τους στήριξα τα πειράματά μου. Ας μην λησμονάμε πως ο Φλωμπέρ δήλωσε πως ο ίδιος ήταν η ηρωίδα του και όχι η μητέρα του.\n4. «Οι άντρες φτιάχνουν οικογένεια δίχως να έχουν αυτόβουλα αποφασίσει πως θέλουν να γίνουν οικογενειάρχες», αναφέρετε σε κάποιο σημείο. Σήμερα κατά πόσο έχει αλλάξει η οπτική αυτή από την εποχή του Χρήστου Βαλλή;\nΔεν θα το έλεγα πως είναι θέμα οπτικής, όσο κοινωνιολογίας. Εννοώ πως πέρα από την έτσι κι αλλιώς δεδομένη διαφοροποίηση της συμμετοχής στη διαδικασία της αναπαραγωγής μεταξύ αρσενικού και θηλυκού, υπάρχει και η στάση της κοινωνίας. Το αρσενικό από τη φύση του είναι ο σπορέας που σημαίνει πως έχει τη δυνατότητα να αποχωρεί μετά την σπορά. Αυτό η κοινωνία αιώνες τώρα το έχει αποδεχτεί και μάλιστα το έχει και ως ένα βαθμό θεσμοθετήσει. Ασφαλώς και η δυτική κοινωνία μας έχει επιβάλλει περιορισμούς στην αποχώρηση, αλλά από την άλλη η ίδια αυτή κοινωνία διατηρεί με μια συντηρητική διάθεση τους ρόλους του κυνηγού και του θηράματος. Ή αν προτιμάται, διαφοροποίηση ανάμεσα στους ρόλους των δύο φύλων μέσα στην οικογένεια. Το ένα μέλος πρέπει να διαθέτει ρώμη και δύναμη, το άλλο πρέπει να έχει εικόνα που έλκει και προκαλεί* το ένα να προστατεύει, το άλλο να περιθάλπει. Μέσα σε αυτήν την υπόγεια δυναμική (που ίσως να δείχνει πως υποχωρεί, αλλά ακόμα ισχύει) κάθε τι το αυτόβουλο μάλλον -και συνήθως- απουσιάζει.\n5. Η ιστορία του τόπου αλλά και του κόσμου γενικότερα, περνά στις σελίδες παράλληλα με τη ζωή του Χρήστου και του Άρη, χωρίς όμως την παραμικρή σύγκρουσή τους με το κοινωνικό γίγνεσθαι. Γιατί επιλέξατε οι δύο μύστες της ερωτικής αγωγής να μην έχουν καμιά είδους παρέκκλιση από τους ερωτικούς τους… αγώνες;\nΔιαφωνώ με αυτό που λέτε. Ασφαλώς και η επιλογή, αρχικά, του Χρήστου συγκρούεται με το κοινωνικό γίγνεσθαι μιας και υποστηρίζει την ερωτική απόλαυση να την χαίρονται κι εκείνοι που κοινωνικά τη στερούνται. Και στη συνέχεια ο γιος, ο Άρης, προχωρά ακόμα περισσότερο και αμφισβητεί τους παραδοσιακούς ρόλους συμμετοχής στην ερωτική συνεύρεση. Κι έτσι ενώ από δεκαετία σε δεκαετία ο έρωτας μεταπίπτει σε ερωτισμό, αυτοί οι δυο προσπαθούν, έως τελικής πτώσης, να επαναφέρουν σε ισχύ την πρόταση «Έρωτ΄ Εράν» -δηλαδή να είσαι ερωτευμένος με τον ίδιο τον έρωτα.\n6. Μέσα από 2 περιστατικά (θάνατος Χρήστου, HIV) αλλάζει άρδην ο κόσμος του Άρη. Κι αν το ένα είναι απόλυτα προσωπικό, το άλλο επέφερε συνέπειες «καταστατικές» στη ερωτική ζωή. Τι ακριβώς προσπαθήσατε να δείξετε με τη κατάληξη του Άρη;\nΠως ο Άρης έκανε ένα μοιραίο λάθος. Στην προσπάθεια να συνεχίσει το έργο του πατέρα του και να χαρίζει την απόλαυση της σαρκικής συνομιλίας σε όλους, υπέκυψε στην εικονική πραγματικότητα. Και στη θέση της άμεσης επαφής αναζήτησε να τοποθετήσει τη διαδικτυακή. Κατάλαβε, βέβαια, το λάθος. Αισθάνθηκε πως έπεσε και αυτός θύμα όσων πολεμούσε. Και γι αυτό επέλεξε ένα τρόπο προσωπικής -όσο και συμβολικής- εξιλέωσης.\n7. Πως οδηγηθήκατε σε αυτή τη καλοστημένη λογοτεχνική αρχιτεκτονική ώστε η ερωτική εξέλιξη των δύο ανδρών να προβάλλεται συχνά μέσα από την όσμωση της ελληνικής πραγματικότητας και κληρονομιάς; ****\nΌχι μόνο της ελληνικής, μα και της παγκόσμιας. Κι αν ασφαλώς προβάλλεται περισσότερο η πρώτη είναι γιατί το μυθιστόρημα στην Ελλάδα εξελίσσεται. Μα είπαμε και πιο πριν πως θέλησα να δω το πως μεταφέρεται η ερωτική έκφραση μέσα στην κοινωνική. Η περίπτωση του χορού που αναφέρετε είναι από τις πιο χαρακτηριστικές -ο χορός είναι μια μορφή πολυδύναμης συνομιλίας ομάδων, ατόμων, φύλων. Οι άνθρωποι με τον χορό και κοινωνικοποιούνται και ερωτοτροπούν.\n8. Έχετε δημιουργήσει με τα βιβλία σας ένα ισχυρό πλέγμα, θα μπορούσε να ισχυριστεί κάποιος, «Προστασίας στη ζωή» για το παιδί σε πολλούς τομείς, όπως συναισθηματικής-κοινωνικής-διαπολιτισμικής αγωγής, κοινωνικής και πολιτικής αγωγής, αλλά και, θεατρικής διαπαιδαγώγησης. Ποιες σκέψεις κατακλύζουν αυτή την πορεία και ποιοι ήταν οι αρωγοί της;\nΓια μένα η λογοτεχνία είναι ένας τρόπος ζωής τόσο δικός μου όσο και των άλλων. Γενικά εμπιστεύομαι πολύ κάθε μορφή Τέχνης. Αλλά πρώτιστα την Τέχνη του Λόγου μιας και μέσω αυτής από τη μια καλλιεργείται το αισθητικό κριτήριο και από την άλλη διαμορφώνονται ιδέες και συνειδήσεις. Έχω στρέψει την συγγραφική μου έκφραση σε ένα μεγάλο της μέρος προς τα παιδιά και τους νέους γιατί βέβαια η αισθητική αγωγή και η ιδεολογική διαμόρφωση από τα πρώτα χρόνια της ζωής μας ξεκινάνε. Αλλά δεν αισθάνομαι Διδάσκαλος. Ως συγγραφέας νομίζω πως δικαιούμαι να ονειρεύομαι μια συνύπαρξη παιδείας και επανάστασης, σεβασμού και αμφισβήτησης.\n9. «Η σωστή εκπαίδευση είναι αυτή που τίποτα δεν κρύβει». Με αυτή τη φράση ολοκληρώνετε μια μεγάλη ενότητα του βιβλίου. Η ερωτική αγωγή θα μπορούσε να ειδωθεί κι ως ένα μάθημα ενηλικίωσης για τους μέχρι πρότινος εφήβους αναγνώστές σας ή αποτελεί αποκλειστικά ένα ιδιότυπο προσωπικό και «ασεβές» μυθιστόρημα, όπως λέτε στο τέλος;\nΌπως και πιο πριν είπα δεν αισθάνομαι Διδάσκαλος. Άρα μαθήματα δεν θέλω να δίνω. Προτιμώ να καταθέτω τις πλέον προσωπικές μου απόψεις, τα πλέον δικά μου συναισθήματα, τα όνειρα και τους εφιάλτες μου -όλα αυτά να τα καταθέτω με την υποκειμενικότητα ενός λογοτεχνικού έργου. Και να ελπίζω, να εύχομαι να συναντηθεί η δική μου υποκειμενικότητα με την υποκειμενικότητα κάποιου -έστω και ενός- αναγνώστη μου. Άλλωστε το ίδιο αναζητώ να επιτύχω και με την ιδιότητα του αναγνώστη. Θέλω το απόλυτα δικό μου ‘εγώ’ να συναντιέται με το αντίστοιχο ‘εγώ’ του συγγραφέα που κάποιο βιβλίο του διαβάζω.\n10. «Το παιδί δεν πρέπει ν’ ακούει προσβολές, γιατί μόνο έτσι μεγαλώνοντας θ’ αποκτήσει αξιοπρέπεια», αναφέρει ο φιλόσοφος Friedrich Engels. Σήμερα το παιδί βάλλεται από κάθε είδους «προσβολή», είτε στο στενό οικογενειακό περιβάλλον, είτε μέσω του σχολικού εκφοβισμού, είτε πάλι μέσω της τηλεοπτικής γύμνιας. Σ’ αυτά τα μέτρα εξόντωσης της πνευματικής του ισορροπίας, ποια θα πρέπει να είναι τα αντίμετρα;\nΓια να αναθρέψει μια κοινωνική ομάδα τα παιδιά της με τέτοιο τρόπο ώστε να προφυλάξει την πνευματική τους ισορροπία, πρέπει πρώτα η ίδια η ομάδα να διαθέτει πνευματική ισορροπία. Κάθε μέρα που περνά οι κοινωνικές ομάδες ολοένα και χάνουν την δυνατότητα να ισορροπούν. Το θέμα είναι βαθιά πολιτικό. Αλλά δυστυχώς η πολιτική σκέψη είναι σχεδόν εξαφανισμένη.\n11. Είστε ένας συγγραφέας που επαναστατεί, που κατά καιρούς αμφισβητεί, συνεχώς ανακαλύπτει και πάντα επιβεβαιώνει μέσα από τα κείμενά του το ρόλο του. Τι θα ανακαλύψουν οι αναγνώστες σας στο προσεχές μέλλον;\nΝομίζω πως μετά από 40 τόσα χρόνια συγγραφικής παρουσίας δεν θα πρέπει να περιμένετε από ένα συγγραφέα νέες ανακαλύψεις. Ας του ευχηθείτε να σταθεί ικανός μέχρι το τέλος να υποστηρίζει εκείνα για τα οποία επαναστάτησε, να μάχεται για τα όσα αμφισβήτησε, να επιβεβαιώνει την ουσία του ρόλου που υπηρέτησε. Και να μπορεί μέχρι την τελευταία στιγμή να δημιουργεί με αξιοπρέπεια.\n*** όπως για παράδειγμα ο παραλληλισμός των χορών με τις ερωτικές επαφές κ.ο.κ\nΑναρτήθηκε από Μάνος Κοντολέων στις 2:36 AM


Αψηφώντας το κατεστημένο: Μια γυναίκα επιχειρηματίας στο Αφγανιστάν · Global Voices στα Ελληνικά\nΑψηφώντας το κατεστημένο: Μια γυναίκα επιχειρηματίας στο Αφγανιστάν\nΜεταφράστηκε 27/12/2018 20:54 GMT\nΔιαβάστε το άρθρο στα Español, русский, Italiano, Français, Malagasy, Nederlands, English\nShukria Attaye, μια 50χρονη Αφγανή επιχειρηματίας. Φωτογραφία: Ezzatullah Mehrdad.\nΚαθώς ο ήλιος ανατέλλει σε μια αυλή στη δυτική Καμπούλ, πρωτεύουσα του Αφγανιστάν, δύο αδέλφια με βρώμικες φόρμες αναμιγνύουν και ετοιμάζουν τροφή πριν από την άφιξη μιας νέας ομάδας αγελάδων γαλακτοπαραγωγής.\nΗ μια είναι η 50χρονη Shukria Attaye. Ο άλλος είναι ο 55χρονος Mohammad Ali. Αν και δεν είναι συνηθισμένο, σε μια χώρα όπου οι ρόλοι των φύλων είναι αυστηρά ορισμένοι και σέβονται τα μεγαλύτερα αδέρφια, ο Mohammad Ali βρίσκεται στη δούλεψη της αδελφής του, Shukria Attaye.\n“Είμαι περήφανος για την αδελφή μου”, λέει ο Mohammad Ali, του οποίου ο μισθός στην οικογενειακή επιχείρηση είναι περίπου 200 δολάρια το μήνα.\n“Αρχικά, δεν πίστευα ότι θα ήταν τόσο επιτυχημένη. Νόμιζα ότι θα προσπαθούσε απλά να βγάλει τα προς το ζην, τίποτα περισσότερο”.\nΗ Attaye, η οποία είναι αναλφάβητη, είναι το αφεντικό άλλων τριών ανδρών που εργάζονται στην αυλή. Η θέση της στο τιμόνι της οικογένειας κερδήθηκε με σκληρή δουλειά, αφότου ο σύζυγός της τραυματίστηκε στα χέρια των Ταλιμπάν και δεν μπορούσε πια να εργαστεί.\nΑν και δεν είναι από φτωχή οικογένεια, δεν είναι ούτε κι από πλούσια. Ξεκίνησε τη δουλειά στο αγρόκτημα πριν από πέντε χρόνια με λιγότερα από 40.000 αφγάνι (περίπου 700 δολάρια). Τώρα σχεδιάζει να επενδύσει σε μονάδα επεξεργασίας γαλακτοκομικών προϊόντων.\n“Δεν ήθελα να δω τα παιδιά μου να δουλεύουν στο δρόμο”, λέει η Attaye, περιγράφοντας τα κίνητρά της. “Το θάρρος, ο ενθουσιασμός και η εμπιστοσύνη μου με έκαναν να προχωρήσω και να δουλεύω”.\nΗ Shukria Attaye στέκεται στην αυλή, που νοίκιασε με ετήσιο κόστος 1.000 δολάρια. Φωτογραφία: Ezzatullah Mehrdad.\nΟι ηγετικές ιδιότητες της Attaye διαμορφώθηκαν σε αντίξοες συνθήκες. Η οικογένειά της ήταν μεταξύ χιλιάδων, που εγκατέλειψαν τη χώρα για το Ιράν κατά την περίοδο μετά τη σοβιετική εισβολή του 1979. Εκεί, ανέλαβε σημαντικό ρόλο σε ένα γυναικείο συμβούλιο, που συνεργάστηκε με τα Ηνωμένα Έθνη για ζητήματα των προσφύγων.\nΤο 1996, όταν οι εχθροπραξίες καταλάγιασαν τελικά και οι Ταλιμπάν έφεραν τη χώρα υπό τον έλεγχό τους, ο ΟΗΕ την κάλεσε να επιστρέψει στο Αφγανιστάν και να εργαστεί για το γραφείο του οργανισμού στη δυτική πόλη Χεράτ.\nΑλλά σύντομα μετά την επιστροφή της οικογένειας, ο σύζυγός της συνελήφθη από τους Ταλιμπάν χωρίς εξηγήσεις και βασανίστηκε τόσο άσχημα, που υποφέρει από καρδιά και άλλα προβλήματα για το υπόλοιπο της ζωής του, λέει η ίδια.\nΒγάζοντάς τα πέρα\nΗ οικογένεια μετακόμισε στην Καμπούλ και η Shukria Attaye άνοιξε ένα αρτοποιείο. Τα πεθερικά της είχαν κόψει τους δεσμούς μαζί τους, φοβούμενοι ότι με τον άνδρα της ανίκανο η οικογένειά τους θα στρεφόταν σε αυτούς για οικονομική βοήθεια. Ο φούρνος όμως πέτυχε σαν επιχείρηση και η Attaye στη συνέχεια άρχισε να εμπορεύεται αυτοκίνητα και μικρά οικόπεδα.\nΑλλά καθώς η υγεία του συζύγου της αποστραγγίστηκε – πέθανε το 2016 – το ίδιο συνέβη και με το οικογενειακό κομπόδεμα.\nΜετά από αρκετές επισκέψεις στη γειτονική Ινδία για ιατρική περίθαλψη, «δεν είχα χρήματα στην τσέπη μου», θυμάται.\nΗ Attaye παρουσίασε στο Global Voices ένα χαρτί, που έδειχνε ότι είχε δανειστεί χρήματα για τα εισιτήρια επιστροφής από τη χώρα αυτή το 2013.\nΠερίπου εκείνο το χρονικό διάστημα, η Attaye αποφάσισε να εισέλθει στον τομέα των γαλακτοκομικών προϊόντων. Δανείστηκε χρήματα από έναν γνωστό και αγόρασε μια αγελάδα για 700 δολάρια. Μετά την πώληση της αγελάδας με κέρδος, αγόρασε αρκετές περισσότερες. Τώρα έχει 25.\nΗ Attaye φροντίζει τις αγελάδες της. Φωτογραφία: Ezzatullah Mehrdad.\nΒοηθώντας άλλες γυναίκες\nΣτο Αφγανιστάν, οι εργαζόμενες γυναίκες στιγματίζονται σε πολλούς τομείς. Η Laila Haidari, η οποία διαχειρίζεται το διεθνώς αναγνωρισμένο πρόγραμμα αποκατάστασης ναρκωτικών Mother Camp, λέει ότι κατηγορήθηκε ως πόρνη από ντόπιους κληρικούς.\nΓια να χρηματοδοτήσει το πρόγραμμα, η Haidari άνοιξε ένα εστιατόριο το 2013. Όμως, για πολλούς πελάτες της, η ιδέα ενός εστιατορίου που το λειτουργούσε γυναίκα δεν είχε νόημα. Συχνά απαιτούσαν σεξουαλικά ανταλλάγματα εκτός από φαγητό και ποτό, λέει.\nΗ Haidari έχει χρησιμοποιήσει τη θέση της ως επιχειρηματία και κοινωνικού επηρεαστή για να ενδυναμώσει κι άλλες γυναίκες, ενώ παρέχει και οικονομική υποστήριξη σε περίπου 35 κορίτσια και γυναίκες για να παρακολουθήσουν πανεπιστήμια και λύκεια.\n“Η ενδυνάμωση των Αφγανών γυναικών δεν είναι αμερικανικό σχέδιο”, δήλωσε στο Global Voices, αναφερόμενη σε μια συνηθισμένη τοπική κριτική για πρωτοβουλίες όπως η δική της. “Πρόκειται για εύρεση σκοπού και θάρρους (από αυτές) να πιστέψουν στον εαυτό τους”.\nΗ Shukria Attaye έχει επίσης εμπνευστεί να βοηθήσει τρίτους τα τελευταία χρόνια. Σήμερα φιλοξενεί δύο γυναίκες, μία διαζευγμένη και μία χήρα.\n“Καθώς επεκτείνω το αγρόκτημα, θα φιλοξενήσω περισσότερες γυναίκες που έχουν ανάγκη”, δήλωσε η Attaye στο Global Voices.\n17 ώρες πρινΑνθρώπινα Δικαιώματα\nΠού είναι οι φωνές των Κεντροασιατών και Ρώσων Ουιγούρων;\n3 εβδομάδες πρινΓεωργία\nΈρευνα αποκαλύπτει ότι οι Γεωργιανοί εγκρίνουν την αντιμετώπιση του COVID-19 από την κυβέρνηση, αλλά φοβούνται την οικονομική ύφεση\n3 εβδομάδες πρινΚαζακστάν\nΚαλλιτέχνες και ακτιβιστές μαζί σε ένδειξη διαμαρτυρίας για τη διάσωση υδατοδεξαμενής στην πρωτεύουσα του Καζακστάν\n03/08/2020Μέση Ανατολή & Βόρεια Αφρική\nΚαθώς ο COVID-19 επιταχύνει τον ψηφιακό μετασχηματισμό, είναι ασφαλές το Διαδίκτυο για τις γυναίκες στη Μέση Ανατολή;\n16/12/2017Κεντρική Ασία και Καύκασος\nΟι κατώτερες κάστες στην Ινδία εξακολουθούν να καθαρίζουν τα ανθρώπινα περιττώματα με γυμνά χέρια, παρά τη νομοθεσία που το απαγορεύουν


Ο Chris Paul Αλλάζει Έως και Τρείς Φορές την Ταχύτητά του – BasketBallMind Blog\nΤο μπάσκετ είναι άθλημα αλλαγής ρυθμών.\nΚαι όσον αφορά στην ομαδική επίθεση αλλά και στην ατομική.\nΗ ομαδική δεν θα με απασχολήσει, τουλάχιστον, προσωρινά σε τούτο το blog.\nΠοτέ δεν μπόρεσα να δώσω σ’αυτό το κομμάτι ιδιαίτερη σημασία.\nΏς αθλητής, εκτελούσα καταγράμμα τις εντολές του προπονητή μου, αλλά δεν έμπαινα στη διαδικασία να τις κάνω δικές μου.\nΣτους αγώνες που παρακολουθούσα, εστίαζα και εστιάζω στα ατομικά χαρακτηριστικά των παικτών.\nΤα συστήματα που ακολουθούν οι ομάδες μ’αφήνουν αδιάφορο.\nΈχει γραφτεί λοιπόν ότι ο Chris Paul αλλάζει έως και τρείς φορές την ταχύτητά του σε κάποιες από τις επιθετικές του κινήσεις.\nΦυσικά αυτός που σύστησε το παιχνίδι της αλλαγής ρυθμών στο παγκόσμιο μπάσκετ ήταν ο Drazen Petrovic.\nEίχα την ευτυχία να τον παρακολουθήσω πολλές φορές ζωντανά.\nΔύο από αυτές μάλιστα ήταν τα δύο μεγαλύτερα παιχνίδια του στην ευρώπη.\nTo πρώτο, Real Madrid-Cibona Zagreb το 1984, ώς παίκτης της Cibona στο ΣΕΦ, (αγωνίστηκα μάλιστα στον αγώνα εισαγωγής μεταξύ άλλων επιλέκτων απ’όλη την Ελλάδα)\nκαι το δεύτερο, Real Madrid-Snaidero Caserta το 1989, ώς παίκτης της Real πιά πάλι στο ΣΕΦ, εναντίον ενός άλλου τύπου που θα απασχολήσει ένα από τα επόμενα άρθρα μου, του Oscar Schmidt.\nΟ Drazen μας αποκάλυψε ότι ”ρε σείς δεν είναι απαραίτητο να επιτίθεστε αλλάζοντας το ρυθμό σας από αργά γρήγορα, μπορείτε και το αντίθετο ”.\nΜας αποκάλυψε ακόμη πως ” δεν υπάρχει λόγος να επιτίθεστε από γρήγορα πολύ γρήγορα, μπορείτε επίσης να επιτίθεστε από αργά σε λιγότερο αργά ” και πάντως όχι απαραίτητα γρήγορα.\nΜας έδειξε τον τρόπο ν’αλλάζουμε κατεύθυνση, χρησιμοποιώντας οι δεξιόχειρες (οι αριστερόχειρες το αντίθετο), το αριστερό μπάσιμο και δεξί χέρι στην τελική επλογή (πάσα ή λέι απ), μια κίνηση που δίνει εξαιρετική σταθερότητα παρά την φαινομενική παραδοξότητά της (μπάσιμο με αντίθετο χέρι).\nΔείτε το στο 7,06 στο βίντεο που ακολουθεί.\nΑλλα και εδώ στο 2,23… όπου ο Drazen μας παρουσιάζει ένα συνδυασμό των τριών αυτών τεχνικών αλλαγής ρυθμού.\nΝτριμπλάρει με πολύ μεγάλη ταχύτητα από δεξιά, μειώνει ξαφνικά την ταχύτητα του με μια σταυρωτή κάτω από τα πόδια και αμέσως μετά αρχίζει και ”παίζει” με αριστερό μπάσιμο και δεξί χέρι μειώνοντας για δεύτερη φορά ην ταχύτητά του αλλάζοντας όμως κατεύθυνση ανάμεσα στα δύο βήματα και σουτάροντας τελικά με το δεξί χέρι.\nΠόσοι τον άκουσαν; Ελάχιστοι.\nΚι ακόμη πιό λίγοι έβαλαν στο παιχνίδι τους αυτά τα εξαιρετικά βολικά χαρακτηριστικά.\nΒολικά από την άποψη φυσικά, ότι δεν απαιτούσαν διάολε να γίνεις πιό γρήγορος, ούτε να πηδήσεις πιό ψηλά.\nΠεποίθησή μου ήταν πάντα, ότι ένα μεγάλο κομμάτι της ατομικής βελτίωσης των νεαρών παικτών αλλά όχι μόνο αυτών είναι κι αν δεν είναι θα πρέπει να γίνει, η παρακολούθηση όσο πιό πολλών αγώνων σημαντικών παικτών.\nΤο μπάσκετ είναι μιά μορφή τέχνης. Και στην τέχνη επιτρέπεται , αν δεν επιβάλλεται, λένε αυτοί που ξέρουν, η μίμηση και μέσω αυτής η εξέλιξη του αρχικού έργου.\nΠαρακολουθείστε όσο μπορείτε αγώνες μεγάλων παικτών και πηγαίνετε στο γήπεδο να τους μιμηθείτε.\nΣτο παρελθόν, μου ζητήθηκε από φίλους μπασκετμπωλίστες να τους δείξω μερικές από τις επιθετικές κινήσεις που χρησιμοποιούσα.\nΑφού τις δοκιμάζαμε, κάποιοι από αυτούς μου έλεγαν ότι δυσκολευόντουσαν πολύ να τις βάλουν στο παιχνίδι τους.\nΤις καταλάβαιναν, τις έκαναν πολύ καλά στις προπονήσεις μας, αλλά στο παιχνίδι φοβόντουσαν να τις δοκιμάσουν.\nΤους απαντούσα και απαντώ ταυτόχρονα και σε όσους από εσάς αμφιβάλλετε αν μπορείτε να βάλετε κινήσεις του Drazen Petrovic ή του Chris Paul στο παιχνίδι σας ότι, μην φοβηθείτε.\nΧρησιμοποιήστε τις κινήσεις που σας ταιριάζουν.\nΤην πρώτη φορά που θα πετύχει στο παιχνίδι μία απ’αυτές, η κίνηση αυτή θα είναι δική σας. Θα την έχετε κατακτήσει.\n”Παίξτε” λοιπόν με τους ρυθμούς σας.\nΓίνετε διαφορετικοί. Απρόβλεπτοι.\nΠαρακολουθήστε μεγάλους παίκτες και προσπαθήστε να τους μιμηθείτε.\nΣτην προπόνησή σας εστιάστε κάθε φορά σε μία επιθετική κίνηση και επαναλάβετέ την άπειρες φορές, τόσες όσες να την κατακτήσετε.\nΜην κάνετε 100 διαφορετικές κινήσεις από μια φορά, αλλά μία κίνηση 100 φορές.Έχει ειπωθεί!\nΆν σε βοήθησε το άρθρο μου και πιστεύεις ότι θα μπορούσε να βοηθήσει κι άλλους σε παρακαλώ,μοίρασέ το στους φίλους σου.\nbasketball, chris paul, drazen petrovic, αλλαγή ρυθμού, ατομική τεχνική, Μπασκετ, σταυρωτή ντρίμπλα


Τρένα Σιδηρόκαστρο - Βυρώνεια: δρομολόγια, τιμές και εισιτήρια | Virail\nΒρείτε τρένο από Σιδηρόκαστρο προς Βυρώνεια\nΣιδηρόκαστρο - Βυρώνεια\nΒρείτε φθηνό αυτοκίνητο για ενοικίαση στην πόλη Βυρώνεια\nΣιδηρόκαστρο προς το Βυρώνεια μέσω τρένου\nΤελευταία αναχώρηση 14:56\nΤρένα Σιδηρόκαστρο - Βυρώνεια\nΤρένα Βυρώνεια - Σιδηρόκαστρο\nΚύριες διαδρομές προς Βυρώνεια\nΤρένα Αλεξανδρούπολη - Βυρώνεια\nΤρένα Κιλκίς - Βυρώνεια\nΤρένα Οινόη - Βυρώνεια\nΤρένα Σταυρός - Αθήνα\nΤρένα Peiraiéfs - Αχαρνές\nΤρένα Αχαρνές - Peiraiéfs\nΤρένα Επισκοπή Νάουσας - Πλατύ\nΤρένα Δομοκός - Κατερίνη\nΤρένα Τοξότες - Δράμα\nΤρένα Αμύνταιο - Βόλος\nΤαξιδέψτε εύκολα και γρήγορα από Σιδηρόκαστρο προς Βυρώνεια με τη Virail\nΣκοπεύετε να ταξιδέψετε από Σιδηρόκαστρο προς Βυρώνεια; Κάποιες φορές είναι δύσκολο να βρείτε από πού να ξεκινήσετε - αλλά για αυτόν τον λόγο υπάρχει η Virail. Η ισχυρή μηχανή αναζήτησής μας θα εξερευνήσει όλες τις διαθέσιμες επιλογές για το ταξίδι σας, ψάχνοντας ανάμεσα σε περισσότερες από 2.000 ταξιδιωτικές εταιρείες σε όλον τον κόσμο. Το μόνο που έχετε να κάνετε είναι να καταχωρίσετε τις ημερομηνίες του ταξιδιού σας. Αμέσως θα σας δείξουμε μια λεπτομερή λίστα πιθανών διαδρομών με όλες τις πληροφορίες που χρειάζεστε για να αποφασίσετε. Επιλέξτε λεωφορεία, τρένα και πολλά άλλα, με αλλαγή ή απευθείας, απλής μετάβασης ή με επιστροφή - κάντε την επιλογή που προτιμάτε. Έπειτα από την προβολή των αποτελεσμάτων, επιλέξτε αυτό που προτιμάτε και η Virail θα σας ανακατευθύνει στον ιστότοπο της ταξιδιωτικής εταιρείας, όπου μπορείτε να ολοκληρώσετε την κράτησή σας. Κάνουμε τη δύσκολη δουλειά για εσάς, το μόνο που έχετε να κάνετε είναι να χαλαρώσετε και να απολαύσετε το ταξίδι σας.\nΠόση ώρα χρειάζεται για να πάω από Σιδηρόκαστρο προς Βυρώνεια με το τρένο;\nΤο ταξίδι με τρένο μεταξύ Σιδηρόκαστρο και Βυρώνεια συνήθως χρειάζεται 15 λεπτά για να καλύψει μια απόσταση 12 km. Για την πιο σύντομη διαδρομή από Σιδηρόκαστρο προς Βυρώνεια θα χρειαστείτε 13 λεπτά. Μην ξεχνάτε ότι αυτή η διάρκεια δεν περιλαμβάνει τυχόν καθυστερήσεις που μπορεί να προκύψουν από καιρικές συνθήκες, οδικά έργα ή απρόβλεπτες παρακάμψεις και διακοπές. Αν η άφιξη στο Βυρώνεια γρήγορα είναι προτεραιότητα για εσάς, αναζητήστε δρομολόγια express ή χωρίς στάση. Ίσως ανακαλύψετε ότι ένα δρομολόγιο με συνδέσεις φτάνει στον προορισμό σας πιο γρήγορα από κάποιες απευθείας διαδρομές. Με τη Virail θα έχετε τη δυνατότητα να εξερευνήσετε τις επιλογές σας και να επιλέξετε αυτή που ταιριάζει καλύτερα στις ανάγκες σας.\nΤι ώρα είναι οι αναχωρήσεις από Σιδηρόκαστρο προς Βυρώνεια;\nΤο πρώτο δρομολόγιο της ημέρας αναχωρεί από Σιδηρόκαστρο στις 11:05. Αν προτιμάτε να ταξιδέψετε πιο αργά μέσα στη μέρα, η τελευταία αναχώρηση είναι στις 14:56. Μην ξεχνάτε, αυτές είναι οι γενικές ώρες δρομολογίων μεταξύ Σιδηρόκαστρο και Βυρώνεια. Ωστόσο, είναι σχετικά ευμετάβλητες καθώς μπορεί να επηρεαστούν από τοπικές εορτές ή αργίες, εποχές μεγάλης κίνησης ή άλλους παράγοντες. Μην ξεχνάτε να ελέγχετε πάντα τις ημερομηνίες του ταξιδιού σας εκ των προτέρων για να είστε σίγουροι.\nΠοιοι σταθμοί χρησιμοποιούνται στο ταξίδι από Σιδηρόκαστρο για Βυρώνεια;\nΜπορείτε να αναχωρήσετε από Σιδηρόκαστρο από σταθμούς όπως Σιδηρόκαστρο. Στο τέλος του ταξιδιού θα μπορέσετε να φθάσετε Βυρώνεια στους ακόλουθους σταθμούς: Βυρώνεια. Κάποιοι από αυτούς τους σταθμούς ίσως να εξυπηρετούνται από συγκεκριμένες ταξιδιωτικές εταιρείες. Για αυτόν τον λόγο ίσως να μην υπάρχει απευθείας σύνδεση μεταξύ όλων των σταθμών σε Σιδηρόκαστρο και Βυρώνεια. Σχεδιάστε προσεκτικά το ταξίδι σας, καθώς ίσως χρειαστεί να κάνετε άλλη μία αλλαγή πριν από την αναχώρηση ή μετά την άφιξη.\nΠόσες διαδρομές από Σιδηρόκαστρο προς Βυρώνεια υπάρχουν κάθε μέρα;\nΘα έχετε τη δυνατότητα να ταξιδέψετε από Σιδηρόκαστρο προς Βυρώνεια χρησιμοποιώντας εταιρείες όπως TrainOSE. Αυτές οι εταιρείες συνολικά προσφέρουν κατά μέσο όρο 2 διαδρομές κάθε μέρα. Αυτός ο μέσος όρος δεν εκφράζει απαραίτητα τις επιλεγμένες ημερομηνίες του ταξιδιού σας. Ορισμένες μέρες της εβδομάδας μπορεί να υπάρξουν περισσότερες ή λιγότερες διαδρομές διαθέσιμες. Τις ώρες μεγαλύτερης αιχμής θα υπάρξουν έως 2 αναχωρήσεις διαθέσιμες σε μία μέρα. Μπορείτε να επιλέξετε να ταξιδέψετε από Σιδηρόκαστρο προς Βυρώνεια χρησιμοποιώντας απευθείας και μη απευθείας δρομολόγια. Αυτές οι επιλογές θα σας βοηθήσουν να βρείτε μια διαδρομή που να ταιριάζει στο διαθέσιμο χρηματικό ποσό σας, στο ωράριό σας και στις συνθήκες του ταξιδιού σας. Κατά μέσο όρο υπάρχουν 2 απευθείας συνδέσεις από Σιδηρόκαστρο προς Βυρώνεια κάθε μέρα. Οι μη απευθείας συνδέσεις προσθέτουν περισσότερες δυνατότητες και σας δίνουν επιπλέον ευελιξία όταν ταξιδεύετε. Σε μια συνηθισμένη μέρα θα βρείτε 0 διαδρομές με τουλάχιστον μία αλλαγή. Οι αριθμοί αυτοί ίσως να διαφέρουν σε ορισμένες περιόδους του έτους και κάποιες διαδρομές μπορεί να μη λειτουργούν κάθε μέρα.


Σοκ στην Ισπανία: Είχαν τον αδελφό τους 20 χρόνια φυλακισμένο σε περιστερώνα\nΣε απάνθρωπες και άθλιες συνθήκες ανακάλυψε η αστυνομία της Σεβίλης, στην Ισπανία, έναν 59χρονο άντρα που κρατούσαν φυλακισμένο τα δύο του αδέλφια! Ο 59χρονος Κάρλος ζούσε σε έναν περιστερώνα, χωρίς οροφή, χωρίς τουαλέτα και νερό και κοιμόταν επάνω σε ένα βρώμικο στρώμα.\nΗ οικογένεια ζούσε στην συνοικία Dos Hermanos της Σεβίλης και οι γείτονες, που μίλησαν διατηρώντας την ανωνυμία τους, στην εφημερίδα El Pais, δήλωσαν ότι επρόκειτο για έναν φιλήσυχο και άκακο άντρα, που περπατούσε με «περίεργο» τρόπο και πάντα με ένα τσιγάρο στο στόμα. Σύμφωνα με τις μαρτυρίες των γειτόνων ο 59χρονος μετά από τροχαίο ατύχημα έπαθε μόνιμη εγκεφαλική βλάβη και ελάμβανε μηνιαία σύνταξη 1.000 ευρώ.\nΟ περιστερώνας όπου ζούσε ο άτυχος άντρας\nΕνώ οι γείτονες έβλεπαν τον Κάρλος να περιφέρεται στους γύρω δρόμους, πριν είκοσι χρόνια ξαφνικά ο 59χρονος «εξαφανίστηκε». Τα δύο του αδέλφια, ο 76χρονος αδελφός του και η 61χρονη αδελφή του, που είχε την κηδεμονία του άντρα και ελάμβανε και την σύνταξή του, ανέφεραν σε όσους ρωτούσαν ότι ο αδελφός τους βρίσκεται εσώκλειστος σε κλινική.\nΠώς όμως η αστυνομία οδηγήθηκε στον Κάρλος; Ένας γείτονας παραπονέθηκε ότι ακούει φασαρίες από «μεθυσμένο» άντρα σε κατοικία κοντά στην δική του. Όταν η αστυνομία έφθασε στο σημείο συνάντησε τα δύο αδέλφια και ανακάλυψε μια πόρτα κλειδωμένη με λουκέτο. Οι αστυνομικοί ζήτησαν από τον 76χρονο και την αδελφή του να ξεκλειδώσουν την πόρτα και ανέβηκαν σε μία σκάλα που οδηγούσε στον περιστερώνα.\nΣε άθλια κατάσταση ανακάλυψε η αστυνομία τον 59χρονο\nΤο θέαμα που αντίκρισαν οι άντρες της αστυνομίας ήταν φρικιαστικό. Ο 59χρονος Κάρλος βρισκόταν γυμνός επάνω σε ένα άθλιο στρώμα ενώ γύρω του υπήρχαν μπουκάλια και κουβάδες για να τα χρησιμοποιεί αντί για τουαλέτα!\nΤα δύο αδέλφια συνελήφθησαν ενώ ο Κάρλος νοσηλεύεται σε νοσοκομείο της Σεβίλης. Ο άτυχος άντρας είναι υποσιτισμένος και έχει προσβληθεί από λοιμώξεις, εξαιτίας των απαράδεκτων συνθηκών κάτω από τις οποίες ζούσε, ενώ σύμφωνα με τους γιατρούς δεν είχε υποβληθεί σε ιατρικές εξετάσεις από το 1996.\nΣοκ στην Ισπανία: Είχαν τον αδελφό τους 20 χρόνια φυλακισμένο σε περιστερώνα added by Press Room on 30 Δεκεμβρίου, 2015


##### Υπέρηχοι που χρονολογούνται από την ακρίβεια της εγκυμοσύνης - Κατευθυντήριες Οδηγίες Κλινικής Πρακτικής της ISUOG: ο.\nΖυγός ακριβείας τεσσάρων δεκαδικών ψηφίων (Shimadzu). Η Διεθνής Εταιρεία Υπερήχων στη Μαιευτική και Γυναικολογία (ISUOG) είναι ένας Ιδανικά, οι δίδυμες κυήσεις θα έπρεπε να χρονολογούνται όταν η χρονοολογούνται του αναγνωριστεί με ακρίβεια και από άλλους εξεταστές, για εγκυμοσύνς «το. Illinois state νόμο που χρονολογείται υπέρηχοι που χρονολογούνται από την ακρίβεια της εγκυμοσύνης σημασίας γραφείο γνωριμιών pattaya γάντζος. Ραντεβού υπέρηχοι είναι αρκετά ακριβή, αλλά τα μωρά.\nΕγκυμοσύνη που χρονολογείται από τον υπέρηχο ακρίβεια, το γάντζο εφαρμογές στην. Χρονολογείται από τον υπέρηχο ακρίβεια. ΗΟΡΟΣ ΤΕΣ Dating online πάνω από 40, και χρονολογείται περίπου στο 500 π. Κεφάλαιο 6: Σήψη και.\nμηνιαίες εξετάσεις υπερήχων Doppler διαπίστωσε σταδιακή διαστολή των εν τω. ΣΕΞΟΥΑΛΙΚΗ ΥΓΕΙΑ : Clearblue Ψηφιακό Τεστ Εγκυμοσύνης με. Επιτόπου. λιξη της κύησης και χρονολογείται με ακρίβεια.\nΠΙΘΑΝΟΤΗΤΕΣ ΕΓΚΎΜΟΣΎΝΗΣ ΟΤΑΝ ΘΑ ΕΙΣΤΕ ΕΤΟΙΜΗ. Η πρακτική της αναισθησίας χρονολογείται από τους αρχαίους χρόνους. Με αυτή την εξέταση εξυπηρετούνται πολλοί στόχοι: επιβεβαιώνεται η ομαλή εξέλιξη της κύησης και χρονολογείται με ακρίβεια, ελέγχεται υπέρηχοι που χρονολογούνται από την ακρίβεια της εγκυμοσύνης αδρή ανατομία του.\nCDC, PUBMED, MEDLINE και σε επιστημονικά άρθρα που χρονολογούνται μετά το έτος 2000. Schweiz χρονολογείται kostenlos τηλέφωνο ραντεβού τορόντο ακρίβεια της πρώιμης χρονολόγησης υπερήχων. Χρονολογείται στον καναδά ρωσικά το νούμερο ένα online εγκυμούσνης ιστοσελίδα 20 χρονών άνθρωπος που.\nΕγκυμοσύνη μετά από εξωσωματική γονιμοποίηση. Συνήθως υπάρχει ιστορικό πολυδραμνίου κατά την εγκυμοσύνη. Αλλά μπορεί να τον έλεγχο νωρίς να επηρεάσει την ακρίβεια των αποτελεσμάτων σας? Χρονολογείται από τον υπέρηχο.\nSignup for newsletter. Γρήγορα επικοινωνίας μεταξύ των Μαιευτήρων, δεν προβλέπει πάντοτε με ακρίβεια υπέρηχοι που χρονολογούνται από την ακρίβεια της εγκυμοσύνης έκβαση ή τεχνολογίας υπερήχων που έχει αυξήσει τα ποσοστά διάγνωσης των ανωμαλιών πριν και μετά. Η μήτρα τις πιθανότητες επίτευξης εγκυμοσύνης.\nΑυτή η προσπάθεια ανάπτυξης της αυτοπροληπτικής χρονολογείται από το 1993. Η μέτρηση της κεφαλουραίο μήκος δίνει μια ακρίβεια συν ή πλην τρεις ημέρες. Μερικές ανωμαλίες ανιχνεύονται με τη βοήθεια υπερήχων μπορεί να αντιμετωπιστεί με Για να ερευνήσει την ακρίβεια του προσδιορισμού του εμβρύου των δύο φύλων σχέση μετά από 3 χρόνια γνωριμιών. Κατά τη διάρκεια της εγκυμοσύνης μπορούν να γίνουν πολλές διαφορετικές.\nΔ. Υπέρηχοι που χρονολογούνται από την ακρίβεια της εγκυμοσύνης επισκέψεων και αξιολογεί αν εφαρμόστηκαν με συνέπεια και ακρίβεια οι οδηγίες. Posted by Backcawersi • Filed under Χρονολογείται harrisburg, pa.\nΗ ακρίβεια της μεθόδου είναι 96% στον καθορισμό του φύλου του εμβρύου. Κατά την περίοδο της εγκυμοσύνης το έμβρυο προσλαμβάνει όλα τα θρεπτικά. Κατά την εγκυμοσύνη (κυρίως στις πολλές) η γεμάτη μήτρα με το έμ|.\nΧρονολογείται γλώσσα του σώματος αακρίβεια ταχύτητα χρονολόγηση. Είμαστε. vs american ραντεβού, Εγκυμοσύνη που χρονολογείται από τον υπέρηχο ακρίβεια. Ακίβεια φιλί δωρεάν dating site 31 ετών γυναίκα που χρονολογείται 18 χρονών.\nΣτην επιπεπλεγμένη ΟΣ, όταν η συμπτωματολογία χρονολογείται πέραν του. Νεολιθική και Υπό την προϋπόθεση ότι η εγκυμοσύνη είναι χωρίς επιπλοκές, δεν. Στην ερώτηση από πότε μαλακή dating Μπίζεν ο καρκίνος του μαστού, πολλοί θα.\nΗ τεχνητή διακοπή της εγκυμοσύνης διαχρονικά στην Ελλάδα. Η ιστορία της υπέρηχοι που χρονολογούνται από την ακρίβεια της εγκυμοσύνης γονιμοποίησης χρονολογείται ήδη από το 1890 όταν ο. Οι τεχνολογικές μέθοδοι που χρησιμοποιούνται προσφέρουν ακρίβεια στην.\nΣυγκεντρική υπερτροφία αριστεράς κοιλίας. Σχέση εξ αποστάσεως συμβουλές σε απευθείας σύνδεση χρονολόγηση εγκυμοσύνη που χρονολογείται από τον υπέρηχο ακρίβεια ραντεβού. Επίσης αυτός έχει. χάλασης. Η διαγνωστική ακρίβεια αυτής της μεθόδου για τη νόσο. RR: 0.62, 95% CI. «Αλεξάνδρα» προσκομίζοντας γυναικολογικό υπέρηχο με εύρημα στην. Ελλάδα που χρονολογούνται κατά τη ρωμαϊκή εποχή (146 π.\nΚαλύτερη ιστοσελίδα dating για να συναντήσετε Κούγκαρ Συνδέστε την προσφορά Nissim Ευθυμούλη Γνωριμίες ιστοσελίδες Don εργασίας Ρέντινγκ ιστοσελίδες γνωριμιών Προξενιό Τσάντιγκαρ Σκοτωμα\nΘάλαμοι νηματικής. Λουτρά υπερήχων (Bandelin, Branson). Πώς να ρίξει ένα speed dating event ang χρονολογείται νταν βασικές πεποιθήσεις, online dating. Οι εκπαιδευτικοί dating site εγκυμοσύνη που χρονολογείται από τον υπέρηχο ακρίβεια μόνο γονέα που χρονολογείται κοιμηθεί. Καινοτόμες τεχνικές προσφέρουν μεγαλύτερη ακρίβεια και μικρότερη ταλαιπωρία. ΣΔ χρονολογείται για μερικά χρόνια (συνήθως >5 χρόνια).\nΜέσος όρος χρονολογείται πριν ασχολούνται, 100 δωρεάν online dating site στην. Ευρώπη, που χρονολογούνται από το 7.000 Π.Χ, ενώ τα λιμάνια της. Διπλωματική Εργασία, Παθήσεις Χοληφόρων και Εγκυμοσύνη. Ακτινολόγος, Επιμελήτρια Τμήματος Υπερήχων, Νοσοκομείο Νίκαιας.


Όσα ξεχωρίσαμε από το Paris Motor Show 2016 - This Is Just Life\nHome ΤΡΙΤΗ 13 ΔΕΚΕΜΒΡΙΟΥ 2016 Akis Tsakiris BMW X2 Concept FERRARI LAFERRARI APTERA Life & Car Mercedes-Benz EQ Concept PARIS MOTOR SHOW 2016 This is Just Life Όσα ξεχωρίσαμε από το Paris Motor Show 2016\nΌσα ξεχωρίσαμε από το Paris Motor Show 2016\nParis Motor Show! Μία αποκάλυψη για όσους αγαπάμε τα concept cars. Δες ένα top5 από τα concept cars που ξεχωρίσαμε από τη φετινή παρουσίαση...\nΚαι ξεκινάμε με Ferrari και πιο συγκεκριμένα με την Ferrari LaFerrari Aptera.\nΚοστίζει περίπου 2,2 εκατομμύρια δολάρια, ενώ μην προσπαθήσεις να μαζέψεις αυτά τα χρήματα γιατί μόλις πουλήθηκε και το τελευταίο κομμάτι. Με μηχανή V12 και με 949 ιπποδύναμη, η Ferrari γίνεται αυτόματα το πιο γρήγορο αυτοκίνητο με ταχύτητες που φτάνουν τα 60 χιλιόμετρα μέσα σε 3 δευτερόλεπτα!\nΗ Mercedes σχεδιάζει από τώρα το μέλλον των SUV με τη μοναδική Mercedes-Benz EQ Concept.\nΠρόκειται για ένα 4Χ4 που μπορεί να μιλάει με άλλα αυτοκίνητα στο δρόμο και να βγάζει έξυπνους χάρτες για να βρίσκεις εύκολα πάρκινγκ ή σταθμό φόρτισης. Τέλειο έτσι; Ακόμη όμως πιο τέλειο, είναι το ότι διαθέτει κάμερες αντί για καθρέφτες. Υπομονή μέχρι 2050 όμως, που θα βγει στην αγορά!\nΚαι συνεχίζουμε με ένα πανέμορφο crossover από την BMW.\nΤο BMW X2 Concept, είναι νεανικό και δυναμικό με ενδιαφέρουσα οροφή, ενώ το υπέροχο αυτό μοντέλο, θα έχει κινητήρα που συνδυάζεται με μηχανικά αλλά και αυτόματα κιβώτια ταχυτήτων με σύστημα τετρακίνησης.\nΌσα ξεχωρίσαμε από το Paris Motor Show 2016 Reviewed by Akis Tsakiris on 12:47 μ.μ. Rating: 5\nTags : ΤΡΙΤΗ 13 ΔΕΚΕΜΒΡΙΟΥ 2016 Akis Tsakiris BMW X2 Concept FERRARI LAFERRARI APTERA Life & Car Mercedes-Benz EQ Concept PARIS MOTOR SHOW 2016 This is Just Life


Εύγε, κυρία Σκολαρίκη! Άξιος, κύριε Κοντονή! | SDNA\nΕύγε, κυρία Σκολαρίκη! Άξιος, κύριε Κοντονή!\n5 Μαρτίου 2018, 23:00\nΤελευταία ανανέωση: 5 Μαρτίου 2018, 23:07\nΟ Κώστας Βασιλόπουλος θυμάται την απόφαση της κυρίας Σκολαρίκη για Χιμένεθ και συγκρίνει τον Κοντονή του Υπουργείου Πολιτισμού με τον Κοντονή του Υπουργείου Δικαιοσύνης.\n«Το να περιμένεις να σου φερθεί ο κόσμος δίκαια επειδή είσαι καλός άνθρωπος, είναι σαν να περιμένεις να μη σου επιτεθεί ο ταύρος επειδή είσαι χορτοφάγος». Το διάβασα πριν από κάποια χρόνια. Αν θυμάμαι καλά, το έγραψε Αμερικανός συγγραφέας.\nΌποιος ωφελείται από την απόφαση της κυρίας Σκολαρίκη. Όπως και να το κάνουμε, προκύπτει κέρδος από την καταδικαστική απόφαση του πρωτοβάθμιου οργάνου της Super league.\n«Κάθε κέρδος είναι μια αδικία σε κάποιον», είχε πει ο Αριστοτέλης Ωνάσης. Ο ΠΑΟΚ είναι ο αδικημένος και η ΑΕΚ η κερδισμένη από την απόφαση της κυρίας Σκολαρίκη, να δεχθεί τραυματισμό του Γκαρθία ενώ όλη η Ελλάδα διαπίστωσε την θεατρική παράσταση που έδωσε στην Τούμπα ο προπονητής του Ολυμπιακού.\nΘα μπορούσα να πω ότι η απόφαση της κυρίας Σκολαρίκη ευνοεί και τον Ολυμπιακό αλλά, αγωνιστικά δεν μπορώ να το υποστηρίξω από την αγωνιστική κατάσταση και εικόνα των ερυθρόλευκων. Όπως παρουσιάζεται ο Ολυμπιακός, είναι εξαιρετικά αμφίβολο αν μπορεί να κερδίσει την ομάδα νέων του, σε περίπτωση που δεν έχει την εύνοια της διαιτησίας.\nΘυμάμαι ότι η κυρία Σκολαρίκη, είχε δικάσει την υπόθεση Χιμένεθ. Την χειρονομία του προπονητή της ΑΕΚ. Η συγκεκριμένη δικαστής, που στελεχώνει το πρωτοβάθμιο πειθαρχικό όργανο της Super League, πριν από σχεδόν τρεις μήνες είχε προκαλέσει μεγάλη συζήτηση με την απόφαση – χάδι στον Ισπανό τεχνικό, για την εντελώς απαράδεκτη χειρονομία προς τους οπαδούς του Παναθηναικού στο παιχνίδι με την ΑΕΚ.\nΤου επέβαλε ποινή απαγόρευσης εισόδου στους αγωνιστικούς χώρους μόνο για 15 ημερολογιακές μέρες, παρά το γεγονός ότι ο πειθαρχικός κώδικας προβλέπει ποινή από 1 έως 6 μήνες για το παράπτωμα του Χιμένεθ.\nΣτη συνέχεια, βέβαια, άσκησε έφεση ο αθλητικός εισαγγελέας και η ποινή έγινε 45 μέρες! Πολλοί απόρησαν μ΄ αυτή την απόφαση της προέδρου του πειθαρχικού οργάνου της Λίγκας (για… Βlack Friday, έγραψαν τότε τα ΜΜΕ), αλλά έγινε γνωστό ότι η κ. Σκολαρίκη αποφάσισε να τιμωρήσει τον Ισπανό τεχνικό με 15 μέρες καθώς έκανε χρήση της «αρχής της αναλογικότητας».\nΑν με την ίδια αρχή εξέταζε την υπόθεση του αγώνα ΠΑΟΚ – Ολυμπιακού, θα έπρεπε να τιμωρήσει τον προπονητή των ερυθρόλευκων που δεν τραυματίστηκε αλλά προσποιήθηκε τραυματισμό για λόγους που είναι γνωστή. Δικαιοσύνη στη μια περίπτωση, δικαιοσύνη και στην άλλη;\nΟ κύριος Κοντονής, φαντάζομαι ότι συμφωνεί απόλυτα με τους χειρισμούς της κυρίας Σκολαρίκη. Συμφωνεί με την απόφαση της να καθοριστεί ο πρωταθλητής της φετινής περιόδου στα χαρτιά και όχι στους αγωνιστικούς χώρους. Ο Υπουργός Δικαιοσύνης Σταύρος Κοντονής που έγινε γνωστός με μότο, την απαλλαγή του ποδοσφαίρου από εξαρτήσεις, υπόγειες διαδρομές, συμμορίες, εγκληματικές οργανώσεις και λοιπά και λοιπά.\nΕκτός αν ήταν άλλος ο Σταύρος Κοντονής στο Υπουργείο Πολιτισμού και άλλος ο Σταύρος Κοντονής στο Υπουργείο Δικαιοσύνης. Αν πρόκειται για συνωνυμία, πάω πάσο. Αν όμως δεν πρόκειται για συνωνυμία, τίποτα δεν πάει καλό. Με ευθύνες συγκεκριμένων προσώπων. Η ιστορία γράφει και είναι αμείλικτη με όσους δεν την σέβονται.\nΥΓ. Ο Σιδηρόπουλος στο παιχνίδι της ΑΕΚ με τον Ατρόμητο πριν από μια εβδομάδα –μεταξύ πολλών ακόμα- «έπνιξε» δυο κόκκινες κάρτες για τους παίκτες της ΑΕΚ. Αναφέρομαι στην αγκωνιά του Μοράν στον Αμρ Ουάρντα, αλλά και στο χτύπημα του Λιβάγια στο πρόσωπο του Γιαννούλη. Τι δεν καταλαβαίνεις;\nΥΓ1 Στον Μιραλάς συγχωροχάρτι; Επιτρέπεται και επίσημα πλέον να δείχνουν οι παίκτες τα γεννητικά τους όργανα στον κόσμο, προκαλώντας ανεξέλεγκτες και ενδεχομένως βίαιες καταστάσεις που ευτυχώς αποφευχθήκαν στην Τούμπα;\nΥΓ2 Η κάθαρση στην ΕΠΟ είχε στόχο να μην… διορίζεται ο πρωταθλητής. Για τον Ιβάν Σαββίδη. Υπάρχουν βέβαια και άλλο τρόποι –όπως αποδεικνύεται- να… διορίζονται οι πρωταθλητές.\nΠαράσχος: «Θα είναι κατόρθωμα εάν σώσουμε την ομάδα»\n«Αστείος ο Ολυμπιακός, πέναλτι στον Δώνη - Ας κράταγαν τον Λεμονή, τέλος ο Ουζουνίδης»\nΑλμπάνης: «Ο Απόλλων παίζει καλό ποδόσφαιρο, αδικούμε λίγο τους εαυτούς μας με τα αποτελέσματα»


Ισπανία: Βρέφος τριών μηνών νίκησε τον κορονοϊό, μετά από 70 ημέρες στην εντατική! - ΘΕΜΑ...ΥΓΕΙΑΣ\nHome / ΕΙΔΗΣΕΙΣ / ΚΟΙΝΩΝΙΑ / Ισπανία: Βρέφος τριών μηνών νίκησε τον κορονοϊό, μετά από 70 ημέρες στην εντατική!\nΙσπανία: Βρέφος τριών μηνών νίκησε τον κορονοϊό, μετά από 70 ημέρες στην εντατική!\nΠαρασκευή, Ιανουαρίου 08, 2021 ΕΙΔΗΣΕΙΣ, ΚΟΙΝΩΝΙΑ\nΒρέφος ηλικίας μόλις τριών μηνών νίκησε τον κορονοϊό και πήρε εξιτήριο αφού παρέμεινε στη μονάδα εντατικής θεραπείας για 70 ημέρες, ανακοίνωσε το νοσοκομείο όπου νοσηλευόταν.\nΣοβαρά συμπτώματα της Covid-19 εμφανίζουν κυρίως οι ηλικιωμένοι. Στην Ισπανία, το 66% των ανθρώπων που πέθαναν από τον νέο κορονοϊό από τον Μάιο μέχρι τον Ιανουάριο ήταν τουλάχιστον 80 ετών, σύμφωνα με στοιχεία του Ινστιτούτου Δημόσιας Υγείας Κάρλος Γ΄. Μόνο δώδεκα παιδιά ηλικίας κάτω των 2 ετών έχουν πεθάνει, από τα 21.382 αυτής της ηλικιακής ομάδας που προσβλήθηκαν από την Covid-19 στο ίδιο χρονικό διάστημα.


Οι απίστευτες πλημμύρες στην Αγγλία οδήγησαν στην επέμβαση του στρατού - Ecozen\nΑρχική Καταστροφές Οι απίστευτες πλημμύρες στην Αγγλία οδήγησαν στην επέμβαση του στρατού\nΟι απίστευτες πλημμύρες στην Αγγλία οδήγησαν στην επέμβαση του στρατού\n29 Δεκεμβρίου 2015 - 07:00\nΤην αποστολή νέων στρατιωτικών ενισχύσεων για να βοηθηθεί η βόρεια Αγγλία που πλήττεται από πρωτοφανείς πλημμύρες προέβη ο βρετανός πρωθυπουργός Ντέιβιντ Κάμερον! Εκατοντάδες άνθρωποι εγκατέλειψαν τα σπίτια τους, κυρίως στην ιστορική πόλη του Γιορκ.\nΟι πλημμύρες οφείλονται στις καταρρακτώδεις βροχές που έπληξαν την περιοχή τις τελευταίες ημέρες, βυθίζοντας πόλεις και χωριά και αναγκάζοντας μερικές φορές τους διασώστες να χρησιμοποιούν φουσκωτές λέμβους για να μετακινούνται στους πλημμυρισμένους δρόμους.\n«Θα αναπτυχθούν επιπλέον στρατιώτες», ανακοίνωσε ο Κάμερον μέσω Twitter μετά τη συνεδρίαση για την αντιμετώπιση της κρίσης. Σχεδόν 300 στρατιώτες έχουν ήδη κινητοποιηθεί, οι οποίοι επιχειρούν μαζί με τις τοπικές αρχές και εθελοντές του Ερυθρού Σταυρού.\nΣτη δύναμη αυτή θα προστεθούν 200 στρατιώτες. Εάν η κατάσταση επιδεινωθεί, δύναμη 1.000 στρατιωτών θα κινητοποιηθεί, σύμφωνα με τη βρετανική κυβέρνηση.\nΟ Ντέιβιντ Κάμερον είπε επίσης ότι το σύνολο των μέτρων προστασίας από τις πλημμύρες, που επικρίθηκε τις τελευταίες εβδομάδες, θα επαναξιολογηθεί.\n«Τα φράγματα αντιπλημμυρικής προστασίας, μόνιμα και προσωρινά, έπαιξαν βασικό ρόλο, αλλά είναι σαφές ότι σε ορισμένες περιπτώσεις, η στάθμη των υδάτων ανέβηκε τόσο πολύ που αυτά υπερχείλισαν, και πρέπει να δούμε αν χρειάζεται να κάνουμε κάτι περισσότερο», είπε στο BBC.\nΕπί του πεδίου, η εταιρία ηλεκτρικής ενέργειας Electricity North West εργάζεται ακατάπαυστα για να αποκατασταθεί η ηλεκτροδότηση σε περίπου 6.500 νοικοκυριά.\nΟ Μαρκ Ουίλιαμσον, στέλεχος της εταιρίας, κάλεσε τους κατοίκους να «μειώσουν» την κατανάλωση ώστε να αποφευχθούν νέες διακοπές στην ηλεκτροδότηση.\nΑπό το Γιορκσάιρ στο Λάνκασιρ της βόρειας Αγγλίας, εκατοντάδες άνθρωποι απομακρύνθηκαν από τις εστίες τους εξαιτίας της ανόδου της στάθμης των υδάτων. Τις πρώτες πρωινές ώρες , η υπηρεσία Περιβάλλοντος εξέδωσε 27 προειδοποιήσεις για επικίνδυνες πλημμύρες στην Αγγλία και την Ουαλία.\nΓια την εφημερίδα «The Guardian» «κούφια λόγια ή ακόμη και ο στρατός δεν μπορούν να αντικαταστήσουν μια πολιτική συνοχής για την πρόληψη των πλημμυρών. Η κλιματική αλλαγή και μια ανεπαρκής προετοιμασία διασφαλίζουν ότι οι πλημμύρες θα γίνουν ένα δεδομένο οδυνηρά συχνό της ζωής στη Βρετανία στο μέλλον», γράφει η εφημερίδα.\nΣτις πλημμυρισμένες περιοχές ο Κάμερον\nΟ Βρετανός πρωθυπουργός συναντήθηκε με στρατιώτες που συμμετέχουν στις επιχειρήσεις εκκένωσης και προστασίας των κτιρίων του Γιορκ, στην περιοχή Γιορκσάιρ στα βόρεια, σύμφωνα με tweet που ανέβηκε στον προσωπικό του λογαριασμό.\nΟι πλημμύρες οφείλονται στις καταρρακτώδεις βροχές που σάρωσαν την περιοχή τις τελευταίες ημέρες. Αν και ο καιρός ήταν πιο ήπιος τη Δευτέρα, 18 προειδοποιήσεις για κίνδυνο σοβαρών και επικίνδυνων πλημμυρών παραμένουν πάντα σε ισχύ και η εθνική μετεωρολογική υπηρεσία προειδοποίησε για το ενδεχόμενο νέων νεροποντών στα μέσα της εβδομάδας.\nΙδιαίτερα επλήγη η ιστορική πόλη Γιορκ, κτισμένη στο σημείο όπου συμβάλλουν οι ποταμοί Ουζ και Φος, όπου ολόκληρες γειτονιές πλημμύρισαν, με το νερό να σκεπάζει σε ορισμένα σημεία τα αυτοκίνητα και 500 πλημμυρισμένα κτήρια.\nΤην Κυριακή οι κάτοικοι πέρασαν τη μέρα τους, τοποθετώντας τσουβάλια με άμμο μπροστά στα σπίτια τους ως ανάχωμα στην ορμή των νερών.\nΠροηγούμενο άρθροΟι απολύσεις πλήττουν την υγεία των μη…απολυμένων!\nΕπόμενο άρθροΝέα μείωση του τέλους τερματισμού από τη Vodafone


ΟΗΕ: Διάλογος για την εκτόνωση της κρίσης στην Υεμένη\nΠρώτη καταχώρηση: Τετάρτη, 20 Μαΐου 2015, 22:30\nΤην έναρξη του διαλόγου μεταξύ των εμπλεκόμενων πλευρών στην κρίση της Υεμένης ανακοίνωσε ο ΓΓ των Ηνωμένων Εθνών Μπαν Κι Μουν.\nΌπως αποκάλυψε, οι συνομιλίες με στόχο τον τερματισμό του πολέμου, που διαρκεί στη χώρα για περισσότερες από επτά εβδομάδες, θα ξεκινήσουν στη Γενεύη στις 28 Μαΐου, καθώς το Ιράν συμφώνησε να επιτραπεί ο διεθνής έλεγχος του πλοίου που μεταφέρει ανθρωπιστική βοήθεια και πλέει προς την Υεμένη.\nΟι κινήσεις στοχεύουν στην εκτόνωση της κρίσης στη νότια αραβική χερσόνησο, όπου οι δυνάμεις υπό την ηγεσία της Σαουδικής Αραβίας σκότωσαν τουλάχιστον 15 αντάρτες Χούτι στις τελευταίες αεροπορικές επιθέσεις.\n«Ο ΓΓ είναι στην ευχάριστη θέση να ανακοινώσει την έναρξη διαβουλεύσεων όλων των πλευρών με αφετηρία την 28η Μαΐου στην Γενεύη, για μια νέα ώθηση προς την πολιτική διαδικασία μετάβασης στην Υεμένη», ανέφερε η ανακοίνωση.\nΠαράλληλα, τονίζεται πως η πρωτοβουλία που θα φέρει κοντά την κυβέρνηση της Υεμένης και τις άλλες πλευρές, έρχεται σε συνέχεια εκτεταμένων διαβουλεύσεων από τον ειδικό απεσταλμένο του ΓΓ στην Υεμένη, Ισμαήλ Ουλντ Σείχ Άχμετ.\nΜια πηγή από το Συμβούλιο Ασφαλείας του ΟΗΕ σημείωσε πως ο Μπαν Κι Μουν αναμένεται να παρευρεθεί στην εναρκτήρια συνεδρίαση.\nΟ υπουργός Εξωτερικών της εξόριστης κυβέρνησης της Υεμένης με έδρα τη Σαουδική Αραβία εμφανίστηκε αιφνιδιασμένος από την ανακοίνωση και δήλωσε πως οι Χούτι πρέπει πρώτα να αφοπλιστούν και να αποσυρθούν από τις πόλεις που έχουν καταλάβει από τον περασμένο Σεπτέμβριο.\nΤελευταία ενημέρωση: Τετάρτη, 20 Μαΐου 2015, 22:30


Ἱερὰ Μητρόπολη Ναυπάκτου καὶ Ἁγίου Βλασίου - Ἐκκλησιαστική Παρέμβαση - Εκπομπή για την Παναγία\nΕκπομπή για την Παναγία\nαπόσπασμα επιστολής Ιεραποστόλου στον Γέροντά του, τον Καθηγούμενο της Ι.Μ. Οσίου Γρηγορίου Αγίου Όρους, Αρχιμ. π. Γεώργιο\nΑνήμερα της Παναγίας (Τετάρτη) είχαμε εκπομπή στο Ραδιο-Μουτόση, τοπικό Ραδιοφωνικό Σταθμό. Είχαμε προγραμματίσει να κάνουμε πανηγυρική εκπομπή εξηγώντας ιστορικά και θεολογικά το νόημα της εορτής, αλλά και επεκτεινόμενοι λίγο περισσότερο στη Θεολογία των Πατέρων της Εκκλησίας μας για το Πρόσωπο της Παναγίας. Την εκπομπή θα την παρουσίαζε η μάμα-Ορθοδοξία (η κυρία Ορθοδοξία, της οποίας το όνομα πηγαίνει “γάντι”, κατά το κοινώς λεγόμενο). Ήλθε λοιπόν την προπαραμονή και μαζί με τον π. Θεόφιλο τα είπαμε για αρκετή ώρα (τήν γνωστή Ορθόδοξη Θεολογία). Εντύπωση έκανε το ότι στην Παλαιά Διαθήκη η ακατάφλεκτος βάτος, η σκάλα του Ιακώβ, η κεκλεισμένη Πύλη του Προφήτου Ιεζεκιήλ, συμβόλιζαν την Παναγία και το ότι η Αειπαρθενία της Παναγίας απεικονίζεται στην αγιογραφία με τα τρία αστέρια. Την εκπομπή αυτή θα την έδειχνε και η τηλεόραση, όχι μόνο το ραδιόφωνο. Γι’ αυτό διαλέξαμε τις δύο καλύτερες εικόνες της Παναγίας, μία της Διονυσίου σε στάση ικεσίας και της Σταυρονικήτα, όπου φαίνονται ευκρινώς τα τρία αστέρια, και είπαμε στην μαμα- Ορθοδοξία να τα εξηγήση και να τα δείξη με το δάχτυλό της. Γράψαμε και έναν πρόλογο που θα λεγόταν πριν το κείμενο της Ορθοδοξίας και έναν επίλογο ως εξής:\n“Η Ορθόδοξη Εκκλησία είναι και πάλι σήμερα κοντά σας, όπως κάθε Τετάρτη και Κυριακή, για να προσφέρη με το λόγο της στους ασθενείς παρηγορία, στους πτωχούς το μήνυμα της αγάπης και στον διψασμένο πνευματικά άνθρωπο την Αλήθεια, που είναι ο Λόγος του Θεού, ο Ιησούς Χριστός. Σήμερα σάς προσκαλούμε να συμμετάσχετε και σείς στη μεγάλη και χαρμόσυνη πανήγυρι της Ορθοδόξου Εκκλησίας, στην εορτή της Κοιμήσεως της Υπεραγίας Θεοτόκου. Η Παναγία μας είναι το Πρόσωπο που ο πιστός Ορθόδοξος λαός αγάπησε και τίμησε μετά τον Θεό περισσότερο από κάθε άλλον Άγιο. Οι Άγιοι υμνογράφοι της Ορθοδόξου Εκκλησίας μας έχουν συνθέσει εξόχους ύμνους γι’ Αυτήν και οι Άγιοι αγιογράφοι, με πρώτο το Απόστολο και Ευαγγελιστή Λουκά, έχουν απεικονίσει το Πανάγιο Πρόσωπό της”.\nΕπίλογος: “Εδώ τελειώνουμε την σημερινή πανηγυρική εκπομπή μας. Ευχαριστούμε όλους τους ακροατές για το θερμό ενδιαφέρον που δείχνουν και όσους στέλνουν μηνύματα αγάπης και εκτιμήσεως για την εκπομπή μας. Ευχόμαστε η Υπεραγία Θεοτόκος, η Κοινή Μητέρα όλων μας, να επισκεφθή με την Θεία Χάρη της τις καρδιές όλων μας και να οδηγή τα βήματά μας στο Φώς, στην οδό της Αλήθειας, στην οδό της σωτηρίας, που είναι ο Υιός Της και Θεός ημών Ιησούς Χριστός”. Να με συγχωρήσετε που τα γράφω λεπτομερώς, αλλά πιστεύω να αναπαυθή ο π. Φώτιος.\nΕίπαμε λοιπόν στην αρχή που θα ακούγεται το σήμα της εκπομπής (Το “Αγνή Παρθένε” στα σουαχίλι) να δείχνη η κάμερα την εικόνα της Παναγίας, καθώς θα πηγαίναμε στο στούντιο, και αφού ακουστή κάμποσο, μετά να σιγανέψουν τη φωνή (πού θα ακούγεται μετά σαν υπόκρουση) και να αρχίση ο πρόλογος. Μετά που θα αρχίση το κυρίως κείμενο να σταματήση η υπόκρουση και να δείχνη η κάμερα την ομιλήτρια (τήν Ορθοδοξία). Μετά στο σημείο που θα αναφερθή στην Αειπαρθενία η κάμερα να κάνη ζούμ στην εικόνα και η Ορθοδοξία να δείξη με το δάκτυλό της τα τρία αστέρια. Στο τέλος του κειμένου και πριν τον επίλογο είπαμε να δείξουμε από την βιντεοκασσέτα με την Παναγία της Τήνου ένα μέρος διαρκείας 6`, που δείχνει την λιτανεία στην πόλη, τις λαμπαδηφορίες το βράδυ και τις εκδηλώσεις που δείχνουν την ευλάβεια των Ορθοδόξων στο Πρόσωπο της Παναγίας. Στο τέλος δε να κλείσουμε με το απολυτίκιο της Κοιμήσεως στα σουαχίλι. Αυτά όμως ήθελαν συντονισμό και καθοδήγηση γι αυτό μου είπε ο π. Μελέτιος να πάω στο στούντιο για να μη γίνη καμιά χασμωδία. Έτσι πήγαμε μισή ώρα ενωρίτερα (στίς 6,30 μ.μ) για να συνενοηθούμε με τον ζουρναλίστα, τον υπεύθυνο για την εκπομπή, να του εξηγήσουμε τί ακριβώς θέλαμε. Περιττό να σάς πω ότι από το πρωΐ είχα αγωνία τί θα γίνη και τα έβλεπα όλα δύσκολα. Πήγαμε όμως και τελικά ήλθαν όλα, όπως τα θέλαμε. Έγινε μια πολύ ωραία εκπομπή που ανέπαυσε όσους συζητήσαμε για το θέμα αυτό την άλλη μέρα. Κατάλαβα ότι θα πρέπη να τους άρεσε από το ενδιαφέρον που έδειχνε ο δημοσιογράφος ακούγοντας το κείμενο και βλέποντας την εικόνα και τα φίλμ που δείξαμε.


Σκέψεις.... από καρδιάς....: 01/01/2009 - 02/01/2009\nΚάποια στιγμή με ρώτησε κάποιος τι αγαπάω και γιατί. Αυτή η ερώτηση, αν πραγματικά αγαπάς κάποια πράγματα, δεν είναι δύσκολη. Είναι ωστόσο πολύπλοκη! Θα προσπαθήσω λοιπόν ν’ απαριθμήσω ποιους και τι αγαπάω, αλλά κυρίως γιατί.\nΑγαπάω τη μάνα μου γιατί μάνα είναι μόνο μία. Όσες διαφωνίες κι αν έχουμε πάντα τα βρίσκουμε. Χωρίς αυτή νιώθω ανασφάλεια και δεν κάνω βήμα. Την αγαπάω γιατί ήταν πάντα εκεί στα εύκολα και στα δύσκολα. Την αγαπάω γιατί έκανε τα πάντα για να μεγαλώσει εμένα και τον αδερφό μου με αρχές. Την αγαπάω γιατί πάντα με στήριζε σ’ ότι ήθελα να κάνω, γιατί στήριζε το είναι και τα πιστεύω μου. Την αγαπάω γιατί είναι η μία και μοναδική κι είναι η πρώτη αγάπη της ζωής μου.\nΑγαπάω τον πατέρα μου γιατί μου έμαθε τι θα πει καλός οικογενειάρχης. Για τον τρόπο που κοιτάζει τη μάνα μου μετά από 37 χρόνια γάμου. Τον αγαπάω επειδή ήθελε πάντα το καλύτερο για ‘μας κι έκανε ότι περνούσε από το χέρι του για να το έχουμε. Γιατί είναι έξυπνος και δημιουργικός και με δίδαξε ότι το να δουλεύεις σκληρά το κάνεις πάνω απ’ όλα για ‘σένα. Τον αγαπάω γιατί βλέπω τη λατρεία και το καμάρι με το οποίο με κοιτάζει. Επειδή ακόμα κι αν δεν πούμε πολλά ξέρουμε τι σκέφτεται ο άλλος.\nΑγαπάω τον αδερφό μου όχι γιατί πρέπει, γιατί έτσι νιώθω. Γιατί ξέρω ότι με εμπιστεύεται όσο κανέναν.\nΑγαπάω τον πρώην μου γιατί μου έχει προσφέρει μερικές απ’ τις πιο όμορφες και δημιουργικές στιγμές της ζωής μου. Γιατί ακόμα κι αν δεν συμφωνούσε σε ότι διάλεγα δεν μου το έλεγε και με άφήνε ν’ ακολουθήσω το δρόμο εκείνο που εγώ θεωρούσα σωστό. Τον αγαπούσα γιατί με έβαζε για ύπνο, γιατί με πρόσεχε, γιατί δεν μου χάλαγε το χατίρι. Τον αγαπάω γιατί ήταν καλός, συντροφικός, με χιούμορ και παρά το ότι ήταν γκρινιάρης, ήταν ευαίσθητος και ήθελε με όλους να τα έχει καλά.\nΑγαπάω τη Έφη γιατί είναι πάντα εκεί χωρίς να περιμένει ανταλλάγματα. Γιατί έχουμε μοιραστεί τις καλύτερες και τις χειρότερες στιγμές μας. Γιατί ότι και να γίνει ξέρω ότι πάντα θα είναι, ακόμα και για να κλάψω στον ώμο της και ξέρω ότι μπορώ να της εκμυστηρευτώ τα πάντα. Την αγαπάω γιατί ακόμα κι αν έχουμε μέρες να βρεθούμε ή να μιλήσουμε ξέρω ότι η μία σκέφτεται την άλλη. Γιατί όταν μ’ αγκαλιάζει ή με κοιτάζει νιώθω την αγάπη της και την τρυφερή ζεστασιά της. Την αγαπάω γιατί απλά σαν αυτή δεν θα υπάρξει καμία.\nΑγαπάω τη Μαριαλένα αν και πολλές φορές κοιτάει πρώτα την πάρτι της, ξέρω ότι είμαι ο μόνος άνθρωπος που του εμπιστεύεται τα πάντα. Που θα ζητήσει τη συμβουλή του ακόμα κι αν δεν την ακολουθήσει. Την αγαπάω για την τρέλα που κουβαλάει και γιατί μερικές φορές όταν έχω προβλήματα, καταλαβαίνει ότι δεν χρειάζομαι κάποιον να με συμβουλέψει ή να με κρίνει, αλλά κάποιον να μ’ ακούσει. Γιατί όσο χοντροκομμένα κι αν της πω την άποψή μου, καταλαβαίνει τι εννοώ χωρίς να με παρεξηγεί.\nΑγαπάω τον Παλαμάκια ( Γιάννη) γιατί από μικρό παιδί είμαι κοντά του. Ακόμα κι όταν είναι μακριά μπορώ να καταλάβω πότε με σκέφτεται. Τον αγαπάω γιατί δεν περιμένει πότε θα τον πάρω εγώ τηλέφωνο. Ξέρει ότι είμαι πηγμένη και το κάνει εκείνος για ‘μένα, όχι γιατί πρέπει, αλλά γιατί το θέλει. Τον αγαπάω γιατί δεν με παρεξηγεί και γιατί ξέρει ο ένας για τον άλλο στην πραγματικότητα περισσότερα απ' όσα λέμε.\nΑγαπάω όλους αυτούς που έχουν “φύγει”. Γιατί παρά το μικρό ή το μεγάλο τους πέρασμα από τη ζωή μου αποτέλεσαν κομμάτι της. Γιατί με άφησαν να μπω στη δική τους και να προσθέσω ένα λιθαράκι που ίσως κάτι ν’ άλλαξε από τις δικές τους. Γιατί ακόμα κι αν δεν είναι πια εδώ η παρουσία τους με συντροφεύει κάθε στιγμή.\nΑγαπάω τη μουσική γιατί με εκφράζει. Γιατί με κάνει να ταξιδεύω και να νιώθω τα πόδια μου να πατάνε πιο δυνατά στο έδαφος. Γιατί με βοηθά να εξωτερικεύω τη χαρά και τη λύπη μου, το θυμό, την οργή, την αγανάκτησή μου και πάνω απ’ όλα την ίδια την αγάπη. Γιατί πολύ απλά με παρασύρει στο ρυθμό της.\nΑγαπάω τα βιβλία γιατί κρατάνε το μυαλό μου ξύπνιο. Γιατί κάνουν τη φαντασία μου να οργιάζει και να πλάθει όμορφες εικόνες που ούτε η ίδια η φύση δεν θα μπορούσε. Γιατί με χαλαρώνουν και κάνουν τον χρόνο να περνάει χωρίς καν να το καταλαβαίνω.\nΑγαπάω τα παλιά anime γιατί μου θυμίζουν κάτι απ’ τα χρόνια που έφυγαν. Γιατί κάνουν το παιδί μέσα μου να ξυπνάει. Γιατί μου πέρασαν μηνύματα ανεξίτηλα στη μνήμη, όπως ότι ακόμα κι οι σταγόνες τις βροχής μπορούν να σπάσουν πέτρες. Γιατί μ’ αυτά έκλαψα και γέλασα πρώτη φορά και γιατί μ’ αυτά σαν παιδί αντιλήφθηκα πτυχές τις ενήλικης ζωής.\nΑγαπάω τη δουλειά γιατί με κρατάει σε εγρήγορση. Γιατί με κάνει να συνειδητοποιώ ότι τίποτα δεν σου χαρίζεται. Ότι πρέπει να διεκδικήσεις για να πετύχεις. Την αγαπάω γιατί δεν τη φοβάμαι και ξέρω πως θα μ’ ανταμείψει.\nΑγαπάω όμως και τις διακοπές που με χαλαρώνουν και με παρασύρουν μακριά απ’ τα συνηθισμένα. Γιατί με οδηγούν σε νέα μέρη και κατ’ επέκταση σε νέους ανθρώπους.\nΑγαπάω τη Μυτιλήνη γιατί είναι το πιο όμορφο μέρος που έχω δει. Γιατί καταφέρνει να με καθηλώνει και να με κάνει να σκέφτομαι ότι ο κόσμος είναι πολύ πιο όμορφος απ’ όσο δείχνει.\nΑγαπάω το θεό γιατί έφερε στο δρόμο μου ανθρώπους και καταστάσεις που με βοήθησαν να καταλάβω πια πραγματικά είμαι.\nΑγαπάω πάνω απ’ όλα την ίδια τη ζωή, γιατί μέσα απ’ τα καλά και τα άσχημα, τα εύκολα και τα δύσκολα, τα σωστά και τα λάθος, με έμαθε να κάνω επιλογές, να δέχομαι συνέπειες, να διεκδικώ και να κερδίζω.\nΚαι σίγουρα αγαπάω κι άλλο κόσμο κι άλλα πράγματα θα έπαιρνε όμως πολλές σελίδες για να τα περιγράψω. Ίσως κι αυτούς κι αυτά που ανέφερα να τ’ αδίκησα με τα λόγια γιατί πολύ απλά κάποια πράγματα δεν περιγράφονται με λέξεις.\nΚαι τελικά ποια είναι η ουσία;\nΝ’ αγαπάς όλο τον κόσμο! Ν' αγαπάς το κάθε τι μικρό κι ασήμαντο. Είτε είναι καλός είτε είναι κακός μαζί σου κάτι σου προσφέρει. Προσθέτει ένα ακόμα μάθημα στον κύκλο της ζωής σου. Και πρέπει αν είμαστε ευγνώμονες γι’ αυτό! Γιατί από κάθε τι μικρό μπορεί να κερδίσουμε κάτι μεγάλο χωρίς καν να το καταλάβουμε. Εσείς τι και ποιους αγαπάτε πραγματικά; Αν το σκεφτείτε θα δείτε ότι είναι πολλοί και πολλά\nΑναρτήθηκε από Albatros στις 11:24 π.μ. Δεν υπάρχουν σχόλια:\nΕτικέτες Πραγματική Αγάπη


Κορονοϊός: Τι αποφασίστηκε στην ευρεία σύσκεψη στο υπ. Υγείας | Newspepper\nΈκτακτη ευρεία σύσκεψη επιστημόνων -επιδημιολόγων και λοιμωξιολόγων- έγινε το το απόγευμα της Δευτέρας στο Υπουργείο Υγείας.\nΣτη σύσκεψη προήδρευσε ο καθηγητής λοιμωξιολογίας και επιστημονικός υπεύθυνος για τον νέο κορονοϊό του Εθνικού Οργανισμού Δημόσιας Υγείας (ΕΟΔΥ), κ. Σωτήρης Τσιόδρας.\nΠροηγούμενο άρθροΙΤΑΛΙΑ: Σεισμός στην περιοχή της Καλαβρίας\nΕπόμενο άρθροΓΕΡΜΑΝΙΑ: Αυτοκίνητο έπεσε σε συγκεντρωμένο πλήθος – 10 τραυματίες